GBE BUBU Albanian Arabic Bengali Bicol Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Gujarati Hiligaynon Hindi Hungarian Igbo Indonesian Italian Japanese Kannada Kinyarwanda Korean Latvian Lithuanian Malagasy Malayalam Marathi Myanmar Norwegian Pangasinan Papiamento (Aruba) Papiamento (Curaçao) Polish Portuguese Punjabi Rarotongan Romanian Samoan Sepedi Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Telugu Thai Tshiluba Tsonga Turkish Twi Ukrainian Urdu Vietnamese Zulu\n‘NE AME aɖe le didim be, yeadze yonyeme la, negbe nu le ye ŋutɔ gbɔ, eye wòatsɔ eƒe fuwɔameti gbawotsyogbe, eye wòadze yonyeme.’ (Luka 9:23) Tɔƒodela ɖokuibɔbɔlawo kpakple nudzɔla aɖe si womebuna o la wɔ ɖe amekpekpe ma dzi enumake. Wogblẽ nusianu ɖi hedze Yesu yome.—Mateo 4:18-22; Luka 5:27, 28.\nAme geɖe gasea Yesu ƒe amekpekpea egbea, eye ame geɖe wɔ ɖe edzi. Gake ame aɖewo siwo kpɔa dzidzɔ le Biblia sɔsrɔ̃ me kple Yehowa Ðasefowo hena ɖe megbe le ‘nugbegbe le wo ɖokui gbɔ be woatsɔ woƒe fuwɔameti’ me. Womedina be yewoaxɔ agbanɔamedzi kple mɔnukpɔkpɔ si Yesu ƒe nusrɔ̃lanyenye hena vɛ o.\nNukatae ame aɖewo hena ɖe megbe le wɔwɔ ɖe Yesu ƒe amekpekpe dzi hegbea wo ɖokui tsɔtsɔ na Yehowa Mawu? Nyateƒee, axɔ ɣeyiɣi geɖe hafi amesiwo wometsɔ Yudatɔnyenye kple Kristotɔnyenye ƒe Mawu ɖeka ŋuti dzixɔse na hehee o la nate ŋu ava se Wɔla ŋusẽkatãtɔ la ƒe anyinɔnɔ gɔme ya. Gake ne wova se eme kɔte be Mawu nye amesi li vavã hã la, ame aɖewo sina le Yesu ƒe afɔtoƒewo yomedzedze nu. Wovɔ̃na na nusi woƒe ƒometɔwo kple xɔlɔ̃wo ava bu ɖe wo ŋu ne wova zu Yehowa Ðasefowo. Ame bubu siwo mekpɔa alesi nuwɔwɔ kpata hiã le ɣeyiɣi si me míele la dzea sii o la, ti ŋkɔxɔxɔ kple ŋutilãmenuwo yome. (Mateo 24:36-42; Timoteo I, 6:9, 10) Nuka ke wòɖanye o, amesiwo katã hea woƒe nyametsotso wɔwɔ be yewoava zu Yesu yomedzelawo ɖe megbe la, ate ŋu asrɔ̃ nane tso Nikodemo, Yudatɔ, dziɖula kesinɔtɔ aɖe si nɔ anyi le Yesu ƒe ŋkekeawo me la, ƒe ŋutinya me.\nMɔnukpɔkpɔ Wɔnukuwo Su Esi\nLe Yesu ƒe anyigba dzi subɔsubɔdɔa wɔwɔ ɣleti ade megbe teti la, Nikodemo va de dzesi Yesu be ‘enye nufiala si tso Mawu gbɔ.’ Esi nukunu siwo Yesu wɔ eteƒe medidi o le Yerusalem le ƒe 30 M.Ŋ. ƒe Ŋutitotoa dzi wɔ dɔ ɖe Nikodemo dzi ta la, eyi Yesu gbɔ le zã me ɖagblɔ alesi wòxɔ edzi se la nɛ eye wòsrɔ̃ nu geɖe tso nufiala sia ŋu. Afisiae Yesu gblɔ nyateƒe deto siwo ku ɖe alesi wòhiã be ‘woagbugbɔ ame adzi’ be wòate ŋu ayi Mawu ƒe Fiaɖuƒea me la ŋu nya na Nikodemo le. Nudzɔdzɔ sia mee Yesu gblɔ nya siawo hã le be: “Ale gbegbe Mawu lɔ̃a xexeame bena, wòtsɔ ye ŋutɔ ƒe Tenuvi hena, bena amesiame, si xɔa edzi sena la, mele tsɔtsrɔ̃ ge o, ke boŋ wòakpɔ agbe mavɔ.”—Yohanes 3:16.\nMɔnukpɔkpɔ wɔnuku kae nye esi le Nikodemo lalam! Ate ŋu ava zu Yesu ƒe zɔhɛ kplikplikpli, eye wòakpɔ Yesu ƒe anyigbadzigbenɔnɔ ƒe akpa vovovowo teƒe tẽ. Esi Nikodemo nye Yudatɔwo ƒe dziɖula kple nufiala le Israel ta la, Mawu ƒe Nya ŋuti sidzedze deŋgɔ aɖe nɔ esi. Alesi wòte ŋu dze si Yesu be enye nufiala si Mawu dɔ la fia be nugɔmesese deto hã nɔ esi. Nikodemo tsia dzi ɖe gbɔgbɔmenuwo ŋu, eye wònye amesi bɔbɔa eɖokui le mɔ aɖe si tɔgbe mebɔ o nu. Aleke wòanye nu sesẽ na Yudatɔwo ƒe ʋɔnudrɔ̃ƒe kɔkɔtɔ me nɔla be wòaxɔ atikpala tsɛ ƒe viŋutsu dzi ase be eyae nye amesi Mawu dɔ ɖa enye esi! Nɔnɔme siawo katã hiã vevie be woate ŋu azu Yesu ƒe nusrɔ̃la.\nEdze abe dzo si le Nikodemo me ɖe ŋutsu sia si tso Nazaret ŋu la nu metsi o ene. Ƒe eve kple afã megbe le Agbadɔŋkekenyui aɖe ɖuɣi la, Nikodemo de Sanhedrin ƒe takpekpe aɖe. Vaseɖe ɣemaɣi la, Nikodemo gakpɔtɔ “nye wo dometɔ ɖeka.” Nunɔlagãwo kple Farisitɔwo dɔ asrafowo be woaɖalé Yesu. Asrafoawo gbɔ va ka nya ta na wo be: “Ame aɖeke meƒo nu ale, abe alesi amesia ƒo nui ene kpɔ o.” Farisitɔwo dze fewuɖuɖu le wo ŋu be: “Alo miawo ɖe wòflu miawo hã mahã? Ðe amegãwo alo farisitɔwo dometɔ aɖe xɔ edzi se mahã? Negbe ameha sia, si mele se la me nyam o.” Nikodemo magate ŋu azi eɖokui edzi azɔ o. Eƒo nu be: “Alo ɖe míaƒe se la drɔ̃a ʋɔnu ame, ne menye ɖe woase ame la ƒe numegbe gbã, eye wonya nusi wòwɔ o mahã?” Enumake Farisitɔ mamlɛawo dze ɖeklemiɖeɖe eyama gɔme be: “Alo wò hã Galileatɔ nènye mahã? Dzro me, eye nakpɔ bena, nyagblɔɖila aɖeke metsi tre tso Galilea kpɔ o.”—Yohanes 7:1, 10, 32, 45-52.\nƔleti ade aɖe megbe le ƒe 33 M.Ŋ. ƒe Ŋutitotoŋkekenyui dzi la, Nikodemo kpɔ wole Yesu ƒe ŋutilã kukua ɖem tso fuwɔametia ŋu. Ekpe ɖe Yosef si tso Arimatia, si hã nye Sanhedrin me nɔla bubu ŋu, wodzra Yesu ƒe ŋutilã ɖo hena ɖiɖi. Esia ta Nikodemo va tsɔ “mire kple aloe” si nye atike ʋeʋẽe si xɔ Romatɔwo ƒe pounde 100, si asɔ kple Englandtɔwo ƒe pounde 72. Esia nye ga gbogbo aɖe zazã. Azɔ hã ebia be dzideƒo nanɔ esi elabena woabui ade “ameblela ma” yomedzelawo dome, si nye alesi ehati Farisitɔwo bua Yesui. Wo ame eveawo dzra Yesu ƒe ŋutilã ɖo kabakaba eye woɖii le ŋkuɖodziyɔdo yeye aɖe si gbɔ medidi o la me. Gake vaseɖe ɣemaɣi gɔ̃ hã la, Nikodemo mekpɔ zu Yesu ƒe nusrɔ̃la o!—Yohanes 19:38-42; Mateo 27:63; Marko 15:43.\nNusita Meɖe Afɔ O\nYohanes megblɔ nusita Nikodemo he ɖe megbe le ‘eƒe fuwɔameti tsɔtsɔ’ adze Yesu yome le eƒe nuŋlɔɖia me o. Gake nanewo li siwo ate ŋu ana míase nusita Farisitɔ sia tsi vedomesi la gɔme.\nGbã la, Yohanes gblɔ be Yudatɔwo ƒe amegã sia “va [Yesu] gbɔ le zã me.” (Yohanes 3:2) Biblia ŋuti nunyala aɖe doe ɖa be: “Menye vɔvɔ̃ tae Nikodemo va le zã me ɖo o, ke boŋ be wòaƒo asa na ameha siwo ado kplamatse eƒe nya siwo wòadi be yeabia Yesu.” Ke hã, Yohanes gblɔ le Nikodemo ŋu be enye “amesi va Yesu gbɔ le zã me zi gbãtɔ” eye le nya siwo ƒo xlã esia me ke wòƒo nu tso Yosef si tso Arimatia hã ŋu le be enye “Yesu ƒe nusrɔ̃la le adzame le vɔvɔ̃ na Yudatɔwo ta.” (Yohanes 19:38, 39) Eyata anye be Nikodemo yi Yesu gbɔ le zã me “le vɔvɔ̃ na Yudatɔwo ta,” abe alesi ame bubu siwo nɔ anyi le eƒe ŋkekeawo me hã vɔ̃ na tete ɖe Yesu ŋu ene.—Yohanes 7:13.\nÐe nèhe nyametsotso be yeava zu Yesu ƒe nusrɔ̃la ɖe megbe le nusi wò ƒometɔwo, xɔlɔ̃wo, alo hatiwòwo agblɔ la taa? Lododo aɖe gblɔ be, “Amegbetɔvɔvɔ̃ mɔ̃e wònye ɖea ame.” Aleke nàte ŋu aɖu vɔvɔ̃ ma dzi? Lododoa yi edzi be: “Ke amesi ɖoa dzi ɖe Yehowa ŋu la, woakpɔ eta.” (Lododowo 29:25) Hafi Yehowa dzixɔse ma nate ŋu asu asiwò la, ehiã be wò ŋutɔ nàva kpɔe dze sii be Mawu ate ŋu alé ye ɖe te ne èɖo xaxa me. Do gbe ɖa na Yehowa nàbiae be wòana dzideƒo si ate ŋu akpe ɖe ŋuwò be nàte ŋu awɔ nyametsotso suesue siwo ku ɖe wò tadedeagu ŋu gɔ̃ hã. Ʋɛʋɛʋɛ la, wò xɔse kple kaka ɖe Yehowa dzi adzi ɖe edzi ale gbegbe be àte ŋu awɔ nyametsotso gã siwo wɔ ɖeka kple Mawu ƒe lɔlɔ̃nu.\nNikodemo ƒe ɖoƒe kple bubu si nɔ eŋu esi wònye dziɖulawo dometɔ ɖeka hãe anya xe mɔ nɛ be wòawɔ afɔɖeɖe vevi siwo ana wòagbe nu le eɖokui gbɔ. Le ɣemaɣi me la, aganya lé eƒe ɖoƒe si nye Sanhedrin me tɔ la ɖe asi goŋgoŋ. Ðe nèhena ɖe megbe be nàɖe afɔ ava zu Kristo ƒe nusrɔ̃la le esi ɖoƒe vevi aɖe ava ge le asiwò alo le esi wòahiã be nàtsɔ mɔnukpɔkpɔ aɖewo asa vɔe taa? Nusiawo dometɔ aɖeke mate ŋu asɔ kple bubu si nɔa ame ŋu be wòanye Dziƒoʋĩtɔ si ɖo kpo ɖe xexeame katã dzi la subɔla, amesi le klalo be yeawɔ ɖe nusiwo nàbia si awɔ ɖeka kple eƒe lɔlɔ̃nu la dzi o.—Psalmo 10:17; 83:19; 145:18.\nSusu bubu si ta Nikodemo he megbelele la anya ku ɖe eƒe kesinɔnuwo ŋu. Esi wònye Farisitɔ ta la, etɔ bubuawo, “siwo nye galɔ̃lawo” anya kpɔ ŋusẽ ɖe edzi. (Luka 16:14) Nyateƒe si wònye be ete ŋu ƒle mire kple aloe xɔasi la ɖo kpe eƒe kesinɔtɔnyenye dzi. Egbea la, ame geɖe nɔa hehem ɖe megbe le Kristotɔnyenye ƒe agbanɔamedziwo tsɔtsɔ ŋu elabena wotsia dzi ɖe woƒe ŋutilãmenuwo ŋu. Gake Yesu xlɔ̃ nu eƒe nusrɔ̃lawo be: “Migatsi dzimaɖi le miaƒe agbe ŋuti, nusi miaɖu kple nusi miano o, alo le miaƒe ame blibo la ŋuti, nusi miata o . . ., ke mia Fofo, si le dziƒo la, nyae bena, nenem nusiawo katã hiãa mi. Midi mawufiaɖuƒe la kple eƒe dzɔdzɔenyenye gbãgbiagbã, eye woatsɔ nusiawo katã akpe ɖe eŋuti na mi.”—Mateo 6:25-33.\nNu Geɖe To Eŋu\nEɖe dzesi be Nikodemo ŋuti nuŋlɔɖi si dze le Yohanes ƒe Nyanyuia ɖeɖe dzaa me megblɔe nenye be eva zu Yesu yomedzela loo alo mezui o. Xotutu aɖe gblɔ be, Nikodemo va dze Yesu yome, hexɔ nyɔnyrɔ, eye Yudatɔwo ti eyome, xɔ eƒe ɖoƒea le esi, eye wonyae ɖa mlɔeba le Yerusalem. Aleke ke nya la le o, nu ɖeka ya ɖe dzesi: Nu geɖe to eŋu le Yesu ƒe anyigbadzinɔɣi le esi mewɔ afɔɖeɖe kaba o ta.\nNenye ɖe Nikodemo dze Yesu yome esime wòkpɔ Aƒetɔ la zi gbãtɔ la, anye ne eva zu Yesu ƒe nusrɔ̃la kplikplikpli. Sidzedze, nugɔmesese, kple ɖokuibɔbɔ si le Nikodemo si kple eƒe dzitsitsi ɖe gbɔgbɔmenuwo ŋu ate ŋu akpe ɖe eŋu wòazu nusrɔ̃la tɔxɛ aɖe hafi. Ẽ, ate ŋu ana wòase nuƒo wɔdɔɖeamedzi siwo Nufiala Gã la ƒo, asrɔ̃ nu vevi aɖewo tso Yesu ƒe kpɔɖeŋuwo me, akpɔ nukunu wɔdɔɖeamedzi siwo Yesu wɔ, ahaxɔ ŋusẽdodo tso Yesu ƒe kaklãnana ƒe nuxlɔ̃ame si wòna eƒe apostolowo me. Gake nusiawo katã to eŋu.\nNikodemo ƒe dzimevesusu na wòbu nu geɖe. Nusiawo dometɔ aɖewoe nye Yesu ƒe amekpekpe lɔlɔ̃tɔe be: “Mite va gbɔnye, mi amesiwo katã le agbagba dzem, eye agba le mia wum la, eye nye la, mana dzudzɔ mi. Mitsɔ nye kɔkuti la ɖo mia ɖokui dzi, eye miasrɔ̃ nu tso gbɔnye, elabena nye dɔme fa, eye mebɔbɔ ɖokuinye ɖe anyi le dzi me, eye miakpɔ dzudzɔ na miaƒe luʋɔwo. Elabena nye kɔkuti la le bɔbɔe, eye nye agba la le wodzoe.” (Mateo 11:28-30) Nikodemo bu mɔnukpɔkpɔ si ana wòaxɔ akɔfaname sia tẽ tso Yesu ŋutɔ gbɔ!\nTso ƒe 1914 me ke la, Yesu Kristo zu Fia le Mawu ƒe dziƒo Fiaɖuƒea me. Esi wònɔ nusiwo ava dzɔ le eƒe anyinɔɣia ŋu nyawo gblɔm ɖi la, egblɔ be: “Woaɖe gbeƒã fiaɖuƒeŋutinya nyui sia afia amewo le xexe blibo la katã me, bena wòanye ɖaseɖiɖi na dukɔwo katã, eye ekema nuwuwu aɖo.” (Mateo 24:14) Ele be woawu xexeame katã ƒe gbeƒãɖeɖedɔ ma nu hafi nuwuwua nava. Edzɔa dzi na Yesu Kristo be amegbetɔ madeblibowo nakpɔ gome le eme. Wò hã àte ŋu akpɔ gome le dɔ sia me.\nNikodemo kpɔe dze sii be Yesu tso Mawu gbɔ. (Yohanes 3:2) Wò hã ànya lɔ̃ ɖe edzi nenema le wò Biblia sɔsrɔ̃ me. Ànya wɔ tɔtrɔwo le wò agbeme be wòasɔ kple Biblia ƒe dzidzenuwo. Ànya nɔ Yehowa Ðasefowo ƒe kpekpewo dem be nàdzi wò Biblia me sidzedze ɖe edzi. Èdze na kafukafu le agbagbadzedze siawo ta. Ke hã ele na Nikodemo be wòawɔ geɖe wu dzesidede Yesu be enye amesi Mawu dɔ. Ele nɛ be ‘wòagbe nu le eɖokui egbɔ, eye wòatsɔ eƒe fuwɔameti gbawotsyogbe, eye wòadze Yesu yome.’—Luka 9:23.\nÐo to nya si apostolo Paulo gblɔ na mí. Eŋlɔ be: “Esi míenye hadɔwɔlawo ŋuti la, míele nu xlɔ̃m mi hã bena, miagaxɔ Mawu ƒe amenuveve la dzodzro o. Elabena egblɔ bena: Meɖo to wò le amenuveɣi la, eye mexɔ na wò le xɔxɔgbe la dzi. Kpɔ ɖa, fifi enye amenuveɣi, kpɔ ɖa, fifi enye xɔxɔgbe!”—Korintotɔwo II, 6:1, 2.\nFifiae wòle be nàtu xɔse si aʋã wò ɖe dɔ ŋu la ɖo. Be nàte ŋu awɔ esia la, de ŋugble le nusiwo srɔ̃m nèle le Biblia me ŋu. Do gbe ɖa na Yehowa, eye nàbiae be wòakpe ɖe ŋuwò be nàɖe xɔse ma afia. Ne èva de dzesi alesi wòle kpekpem ɖe ŋuwòe la, wò ŋudzedzekpɔkpɔ ɖe eŋu kple lɔlɔ̃ nɛ aʋã wò nàdi be ‘yeagbe nu le ɖokuiwò gbɔ eye nàtsɔ wò fuwɔameti gbawotsyogbe adze Yesu Kristo yome.’ Àwɔe fifiaa?\nGbã la, Nikodemo nɔ Yesu ƒe akpa dzi dzideƒotɔe\nTogbɔ be wotsi tre ɖe Nikodemo ŋu hã la, ekpe asi Yesu ƒe ŋutilã dzadzraɖo hena ɖiɖi ŋu\nÐokuisinusɔsrɔ̃ kple gbedodoɖa ate ŋu ado ŋusẽ wò nàwɔ afɔɖeɖe si sɔ\nÀxɔ mɔnukpɔkpɔ si nye be nàwɔ dɔ le Yesu Kristo ƒe kpɔkplɔ tea?\nƉoe Ɖe Amewo Ɖoe Ɖe Amewo Srɔ̃ Nane Tso Nikodemo Ŋuti\nw02 2/1 axa 8-12


GBE BUBU Afrikaans Albanian Amharic Arabic Armenian Armenian (West) Aymara Bicol Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Georgian German Greek Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kikuyu Kinyarwanda Kirghiz Korean Latvian Lingala Lithuanian Luo Malagasy Mizo Moore Myanmar Ngabere Norwegian Nzema Ossetian Persian Polish Portuguese Punjabi Quechua (Bolivia) Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Tatar Thai Tigrinya Tsonga Turkish Twi Tzotzil Ukrainian Uruund Vietnamese Wayuunaiki Xhosa Yoruba Zulu\n“[Nɔ] agbe abe ale si Yesu hã nɔ agbee ene.”—1 Yohanes 2:6, Agbenya La.\nABE ale si míedzro eme le nyati si do ŋgɔ me ene la, Yesu nɔ agbe si ŋu viɖe le. Eya ta ne míedi be viɖe nanɔ míaƒe agbe ŋu la, anyo be míaɖo to eƒe aɖaŋuɖoɖowo ahasrɔ̃ eƒe kpɔɖeŋu.\nLe nyateƒe me la, nu ma tututue Yehowa de dzi ƒo na mí be míawɔ, abe ale si wòdze le mawunyakpukpui si le etame la me ene. Agbenɔnɔ abe ale si Yesu nɔ agbee ene bia be míadze eƒe afɔɖoƒewo yome ahanɔ agbe ɖe eƒe nufiafiawo nu. Esia wɔwɔ ana Mawu nakpɔ ŋudzedze ɖe mía ŋu, eye viɖe nanɔ míaƒe agbe ŋu.\nMɔfiame siwo ate ŋu akpe ɖe mía ŋu míanɔ agbe abe ale si Yesu nɔ agbee ene la hã nɔ eƒe nufiafiawo. Mɔfiame siawo dometɔ geɖe dze le eƒe Todzimawunya xɔŋkɔa me. Na míadzro mɔfiame siawo dometɔ ʋɛ aɖewo kpakple ale si míate ŋu anɔ agbe ɖe wo nui la me.\nMƆFIAME: “Dzidzɔtɔwoe nye ame siwo nyae be gbɔgbɔmenuwo hiã yewo.”—Mateo 5:3.\nALE SI MƆFIAME SIA DZI WƆWƆ NANA VIÐE NƆA AGBE ŊU:\nYesu ɖee fia be le dzɔdzɔme nu la, amegbetɔwo kpɔnɛ be ehiã be yewoadze si Mawu. Míedina be míakpɔ ŋuɖoɖo na nyabiasewo abe esiawo ene: Nu ka tae míele afi sia ɖo? Nu ka tae fukpekpe le anyigba sia dzi alea gbegbe ɖo? Ðe Mawu tsɔ ɖe le eme na mí vavã? Ðe agbe gale ku megbea? Ele be míanya nyabiase siawo tɔgbi ƒe ŋuɖoɖo hafi viɖe nanɔ míaƒe agbe ŋu. Yesu nyae be Mawu ƒe Nya la me koe míate ŋu akpɔ biabia siawo ƒe ŋuɖoɖo nyuitɔwo le. Yesu gblɔ na Fofoa le gbedodoɖa me be: “Wò nya la nye nyateƒe.” (Yohanes 17:17) Ðe Mawu ƒe Nya la ate ŋu akpe ɖe mía ŋu míanya Mawu eye míakpɔ dzidzɔ vavã?\nEsusɔ vie ne Esa, si nye hadzila vevitɔ le rock haƒoha aɖe me la, nava zu hadzila xɔŋkɔ. Togbɔ be ekpɔ dzidzedze alea hã la, dzi menɔ edzɔm o. Egblɔ be: “Togbɔ be hadzihaa me nɔnɔ dze ŋunye hã la, dzidzeme vavãtɔ mesu asinye o.” Emegbe Esa do go Yehowa Ðasefo aɖe. Esa gblɔ be: “Melɔ biabia gbogbo aɖewo kɔ ɖe edzi. Ale si eƒe nyaŋuɖoɖowo me kɔ eye wòtsɔ Biblia ɖo kpe wo dzii la wɔ dɔ ɖe dzinye, si wɔe be melɔ̃ wòsrɔ̃ Biblia kplim.” Nu siwo Esa srɔ̃ le Biblia me la de dzi gbɔ nɛ eye wòʋãe wòtsɔ eƒe agbe ɖe adzɔgbe na Yehowa. Egblɔ be: “Tsã la, kuxiwo kple nya sesẽwo ɖea kpe nam enuenu. Gake fifia ya, taɖodzinu vavã le nye agbe ŋu.” *\nMƆFIAME: “Dzidzɔtɔwoe nye nublanuikpɔlawo.”—Mateo 5:7.\nNublanuikpɔkpɔ bia be woase veve ɖe ame bubuwo nu, woatsɔ ɖe le woƒe nyonyo me ahanyo dɔme na wo. Yesu kpɔ nublanui na ame siwo nɔ hiã me. Esi eƒe dɔme trɔ ɖe ame siwo nɔ fu kpem ŋu ta la, eʋãe wòkpe ɖe wo ŋu. (Mateo 14:14; 20:30-34) Ne míesrɔ̃a Yesu ƒe nublanuikpɔkpɔ la, viɖe nɔa míaƒe agbe ŋu wu, elabena ame siwo kpɔa nublanui na ame la kpɔa dzidzɔ. (Dɔwɔwɔwo 20:35) Nublanuikpɔkpɔ dzena le míaƒe nyagbɔgblɔ kple nuwɔnawo me eye wònaa gbɔdzɔe ame siwo hiã míaƒe kpekpeɖeŋu. Ðe nublanuikpɔkpɔ na amewo nana míaƒe dzi dzea eme nyateƒea?\nMaria kple Carlos\nMaria kple srɔ̃a, Carlos, ɖo nublanuikpɔkpɔ ƒe kpɔɖeŋu nyui aɖe ɖi. Maria fofo nye aho, eye eva dze dɔ tsi teƒe ɖeka nyitsɔ laa. Maria kple Carlos kplɔe va da ɖe wo ɖokui gbɔ le aƒe me hele eƒe hiahiã ɖe sia ɖe gbɔ kpɔm nɛ. Wotsia zãdomadɔlɔ̃e zi geɖe, eye wòhiãna gɔ̃ hã be woakɔe ayi kɔdzi kpata ne eƒe suklidɔa ho nɛ. Wolɔ̃ ɖe edzi be nu tea yewo ŋu ɣeaɖewoɣi. Gake wole dzidzɔ kpɔm, abe ale si Yesu gblɔe ene, elabena woƒe dzi dze eme le esi wokpɔe be yewole Maria fofo ƒe nuhiahiãwo gbɔ kpɔm nɛ ta.\nMƆFIAME: “Dzidzɔtɔwoe nye ŋutifafawɔlawo.”—Mateo 5:9.\nMɔ ka nue ŋutifafawɔwɔ nana viɖe nɔa ame ƒe agbe ŋu le wu? Mɔ ɖekae nye be ewɔnɛ be míenɔa ƒomedodo nyui me kple ame siwo dome míele. Eɖea vi ne míewɔ ɖe Biblia ƒe aɖaŋuɖoɖo sia dzi be: “Ne anya wɔ, eye wòanye nu si atso mia gbɔ la, minɔ anyi kple amewo katã le ŋutifafa me.” (Romatɔwo 12:18) Ƒometɔwo kple ame siwo menye haxɔsetɔwo o hã le “amewo katã” si woyɔ le afi sia la dome. Ðe ŋutifafamenɔnɔ kple “amewo katã” ate ŋu ana míakpɔ dzidzɔ wu le agbe me vavã?\nBu nyɔnu aɖe si ŋkɔe nye Nair ƒe ŋutinya ŋu kpɔ. Ƒe geɖewoe nye esia la, edo go nya sesẽ geɖe siwo wɔe be menɔ bɔbɔe nɛ be wòanɔ anyi kple amewo le ŋutifafa me o, vevietɔ le eya ŋutɔ ƒe ƒomea me. Tso esime srɔ̃a gblẽe ɖi abe ƒe 15 sɔŋue nye esia ene la, eya ɖeka koe le viawo dzi kpɔm. Atike muamewo zazã zu numame na viaŋutsuwo dometɔ ɖeka, si wɔnɛ be wòwɔa nugbɔme hedoa ŋɔdzi na woa kple vianyɔnua zi geɖe. Nair ka ɖe edzi be nu si yesrɔ̃ tso Biblia me lae do ŋusẽ ye be yenye ŋutifafawɔla le nɔnɔme sesẽ mawo gɔ̃ hã me. Eɖua eɖokui dzi be yeagahe nya alo awɔ dzre o. Edzea agbagba vevie be yeanyo dɔme na amewo, ase veve ɖe wo nu ahase nu gɔme na wo. (Efesotɔwo 4:31, 32) Eka ɖe edzi be ye ɖokui mamla be yeawɔ ŋutifafa kple amewoe na ƒomedodo nyui aɖe le ye kple yeƒe ƒometɔwo kpakple ame bubuwo dome.\nETSƆMENYANYA LE VEVIE\nNe míenɔ agbe ɖe Yesu ƒe mɔfiame nyuiawo nu la, míakpɔ dzidzɔ kple dzidzeme le agbe me. Gake hafi viɖe nanɔ míaƒe agbe ŋu vavã la, ele be míanya ale si etsɔme ava nɔ hã. Nya lae nye be, viɖe kae anɔ míaƒe agbe ŋu ne nu si míenya koe nye be míava tsi, alé dɔ ahaku mlɔeba? Ke hã nu siawo tututue le dzɔdzɔm le xexe sia me.\nGake nya nyui aɖe li! Eyae nye be Yehowa ɖo tame be yeayra ame siwo katã dzea agbagba nɔa “agbe abe ale si Yesu hã nɔ agbee ene” la geɖe le etsɔme. Yehowa do ŋugbe be, eteƒe madidi o, yeahe xexe yeye si me dzɔdzɔenyenye anɔ la vɛ, afi si nuteƒewɔlawo anɔ agbe tegbee le lãmesẽ blibo me le, abe ale si Yehowa ɖoe ene. Eƒe Nya la gblɔ be: “Kpɔ ɖa! Mawu ƒe agbadɔ la le amegbetɔwo gbɔ, eye wòanɔ anyi kpli wo, eye woanye eƒe dukɔwo. Eye Mawu ŋutɔ anɔ anyi kpli wo. Eye wòatutu aɖatsi sia aɖatsi ɖa le woƒe ŋkume, eye ku maganɔ anyi o, eye konyifafa kple ɣlidodo kple vevesese hã maganɔ anyi o. Nu siwo nɔ anyi tsã la nu va yi.”—Nyaɖeɖefia 21:3, 4.\nMaria, si nye nyɔnu si xɔ ƒe 84, si ŋu nya míegblɔ le nyati siawo ƒe gbãtɔ me la tsɔ dzidzɔ le mɔ kpɔm na nya mawo me vava. Ke wò ya ɖe? Àdi be yeanya nu geɖe tso “agbe vavã,” si asu amewo si le Mawu Fiaɖuƒea te la ŋua? (1 Timoteo 6:19) Ne èdii la, ekema te ɖe Yehowa Ðasefo siwo le miaƒe nutoa me ŋu, alo nàŋlɔ agbalẽ na magazine sia talawo. *\n^ mm. 8 Àte ŋu axlẽ Esa ŋuti nya bliboa le magazine sia ƒe axa 8-9.\n^ mm. 18 Agbalẽ si nye Nuka Tututue Nye Biblia ƒe Nufiafia?, si Yehowa Ðasefowo ta, la kpe ɖe ame geɖewo ŋu wosrɔ̃ nu tso Ŋɔŋlɔawo me nyati vovovowo ŋu.


Srɔ̃ Mawu Ƒe Veveseɖeamenu | Nusɔsrɔ̃\nGbetakpɔxɔ—Tata Si Míesrɔ̃na | September 2017\nGBE BUBU Afrikaans Albanian Amerika Tokunɔgbe Amharic Amis Angola Tokunɔgbe Arabic Argentina Tokunɔgbe Armenian Australia Tokunɔgbe Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivia Tokunɔgbe Boulou Brazil Tokunɔgbe Britain Tokunɔgbe Bulgarian Catalan Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Chiyao Chol Chuvash Cibemba Cinyanja Colombia Tokunɔgbe Croatian Cuba Tokunɔgbe Czech Czech Republic Tokunɔgbe Dangme Danish Digor Douala Dutch Ecuador Tokunɔgbe Edo Efik Estonian Eŋlisi Eʋegbe Fijian Finland Tokunɔgbe Finnish Fon France Tokunɔgbe Franse Ga Garifuna Georgian German Germany Tokunɔgbe Greece Tokunɔgbe Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Hungary Tokunɔgbe Ibanag Icelandic Igbo Iloko India Tokunɔgbe Indonesia Tokunɔgbe Indonesian Isoko Italian Italy Tokunɔgbe Japan Tokunɔgbe Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Tokunɔgbe Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malawi Tokunɔgbe Malay Malayalam Mam Mambwe-Lungu Marathi Maya Mazatec (Huautla) Mbunda Mexico Tokunɔgbe Mingrelian Mixe Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Pidzin (Kamerun) Poland Tokunɔgbe Polish Ponapean Portugal Tokunɔgbe Portuguese Punjabi Quebec Tokunɔgbe Quechua (Ancash) Quechua (Bolivia) Romania Tokunɔgbe Romanian Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovakia Tokunɔgbe Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Swedish Tagalog Taiwan Tokunɔgbe Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Venezuela Tokunɔgbe Vietnamese Waray-Waray Wolaita Xhosa Yoruba Zande Zapotec (Isthmus) Zimbabwe Tokunɔgbe Zulu\nSrɔ̃ Yehowa Ƒe Veveseɖeamenu\n“Yehowa, Yehowa, Mawu nublanuikpɔla kple veveseɖeamenula.”—2 MOSE 34:6.\nHADZIDZI: 57, 147\nNu ka tae wòtea ŋu sesẽna ɣeaɖewoɣi be míase veve ɖe ame nu?\nAleke Yehowa fiaa veveseɖeamenu eƒe amewo?\nNɔnɔme kawo mee nàte ŋu aɖe mawumenɔnɔme si nye veveseɖeamenu afia le?\n1. Mɔ tɔxɛ ka nue Yehowa ɖe ame si wònye la fia Mose le, eye nu ka tae esia ɖe dzesi?\nGBE ɖeka, Mawu ƒo nu tso eƒe ŋkɔ kple eƒe nɔnɔme nyoameŋuawo ŋu na Mose tsɔ ɖe ame si wònye la fiae. Nublanuikpɔkpɔ kple veveseɖeamenu ye nye nɔnɔme siwo wòyɔ gbã. (Xlẽ 2 Mose 34:5-7.) Yehowa ate ŋu aƒo nu tso eƒe ŋusẽ alo eƒe nunya ŋu hafi. Gake esi Mose di be yeakpɔ kakaɖedzi be Mawu le megbe na ye ta la, Yehowa te gbe ɖe Eƒe nɔnɔme siwo ɖee fia be yedina vevie be yeakpe ɖe ye subɔlawo ŋu la boŋ dzi. (2 Mose 33:13) Ðe mewɔ dɔ ɖe dziwò be Mawu he susu yi eƒe nɔnɔme lédziname siawo dzi gbã oa? Le nyati sia me la, míate gbe ɖe nɔnɔme nyui si nye veveseɖeamenu dzi. Veveseɖeamenu fia be ame nade dzesi ame bubuwo ƒe fukpekpewo alo nɔnɔme sesẽ si me wole ahadi be yeawɔ nane atsɔ aɖe woƒe fukpekpewo dzi akpɔtɔ.\n2, 3. (a) Nu kae ɖee fia be amegbetɔwo sea veve ɖe ame nu le dzɔdzɔme nu? (b) Nu ka tae wòle vevie be nàtsɔ ɖe le nya si Biblia gblɔ tso veveseɖeamenu ŋu la me?\n2 Mawu wɔ amegbetɔwo ɖe eƒe nɔnɔme nu. Esi Yehowa sea veve ɖe ame nu ta la, amegbetɔwo hã tsɔa ɖe le eme na ame bubuwo le dzɔdzɔme nu. Ame siwo menya Mawu vavã la o gɔ̃ hã sea veve ɖe ame nu zi geɖe. (1 Mose 1:27) Ale si amewo wɔ nu ɖe ame bubuwo ŋu veveseseɖeamenutɔe la ƒe ŋutinya geɖewo le Biblia me. Le kpɔɖeŋu me, àɖo ŋku gbolo eve siwo nɔ nya ʋlim ku ɖe vidzĩ aɖe ŋu le Salomo ŋkume la dzi. Wo dometɔ ɖe sia ɖe be yee nye vidzĩa dada. Gake esi Salomo ɖe gbe be woama ɖevia ɖe eve tsɔ do wo kpɔ la, nyɔnu si nye vidzĩa dada la ƒe dɔme trɔ ɖe via ŋu. Esia ʋãe wòɖe kuku na fia la be wòatsɔ ɖevia ana nyɔnu kemɛa. (1 Fia. 3:23-27) Alo wò susu ayi Farao vinyɔnu si xɔ na Mose vidzĩ la dzi. Togbɔ be enyae be Hebrivie ɖevi si yefɔ la nye eye ɖe wòle be woawui hã la, “eƒe nu wɔ nublanui nɛ” eye wòtso nya me be ye ŋutɔ yeanyii wòazu ye vi.—2 Mose 2:5, 6.\n3 Nu ka tae wòle vevie be nàsrɔ̃ nu geɖe tso veveseɖeamenu ŋu? Nu si tae nye be Biblia de dzi ƒo na mí be míasrɔ̃ Yehowa. (Ef. 5:1) Gake togbɔ be Yehowa wɔ amegbetɔwo be woase veve ɖe ame nu hã la, blibomademade si ƒe dome míenyi tso Adam gbɔ la wɔe be míedia mía ɖokui tɔ. Ɣeaɖewoɣi la, menɔa bɔbɔe na mí be míatso nya me nenye be míakpe ɖe ame bubuwo ŋu loo alo míakpɔ nu siwo ade míawo ŋutɔwo ɖeɖe ko dzi la gbɔ o. Esia nana ame aɖewo tsia evedomesi, alo womenyaa nu si tututu woawɔ o. Nu kae ate ŋu akpe ɖe ŋuwò be nàyi edzi atsɔ ɖe le eme na amewo ahase veve ɖe wo nu geɖe wu? Gbã, di ɣeyiɣi nàdzro ale si Yehowa kple ame bubuwo ɖe veveseɖeamenu fia la me. Evelia, de ŋugble le ale si nàte ŋu asrɔ̃ Mawu ƒe kpɔɖeŋua kple ale si esia wɔwɔ aɖe vi na wòe la ŋu.\nYEHOWA ÐO VEVESEÐEAMENU ƑE KPƆÐEŊU DEBLIBO ÐI\n4. (a) Nu ka tae Yehowa dɔ mawudɔlawo ɖo ɖe Sodom? (b) Nu kae míesrɔ̃ tso Lot kple vianyɔnuawo ƒe ŋutinya me?\n4 Yehowa ƒe veveseɖeamenu ƒe kpɔɖeŋu geɖe le Biblia me. Bu nu si wòwɔ na Lot ŋu kpɔ. Sodom kple Gomora tɔwo ƒe ŋukpenanuwɔwɔ dzimesesẽtɔe la “ɖe fu na” ame dzɔdzɔe ma “vevie.” Le nyateƒe me la, Mawu kpɔe be nu gbegblẽ wɔla mawo dze ku, eya ta eɖoe be yeatsrɔ̃ wo. (2 Pet. 2:7, 8) Mawu dɔ mawudɔlawo ɖa be woaɖaɖe Lot. Mawudɔlawo xlɔ̃ nu Lot kple eƒe ƒomea be woasi adzo le du siwo tsrɔ̃ ge woala la me. “Esi wòle hehem ɖe megbe la, Yehowa ve enu ale be [mawudɔlawo] lé eya kple srɔ̃a kpakple vianyɔnu eveawo ƒe alɔnu hekplɔ wo yi dua godo.” (1 Mose 19:16) Ðe kpɔɖeŋu ma meɖee fia be Yehowa nya nɔnɔme sesẽ siwo me esubɔla wɔnuteƒewo tona ɣeaɖewoɣi la nyuie oa?—Yes. 63:7-9; Yak. 5:11; 2 Pet. 2:9.\n5. Aleke Mawu ƒe Nyaa kpena ɖe mía ŋu be míasrɔ̃ veveseɖeamenu abe ale si wòdze le 1 Yohanes 3:17 ene?\n5 Menye ɖeko Yehowa sea veve ɖe ame nu ko evɔ o, ke ena eƒe amewo kpɔ nu si tae wòle be woaɖe nɔnɔme nyui sia afia hã ƒe vevienyenye. Bu se aɖe si wòde na Israel-viwo ŋu kpɔ. Ne ame aɖe do ga na nɔvia la, ate ŋu axɔ fenyilaa ƒe avɔ abe awɔbanu ene. (Xlẽ 2 Mose 22:26, 27.) Gake ele be wòagbugbɔ avɔa nɛ hafi zã nado ale be vuvɔ nagawɔe o. Ame aɖe si mesea veve ɖe ame nu o la madi be yeagbugbɔ avɔa ana fenyilaa o, gake Yehowa fia eƒe amewo be woagawɔ nu nenema o. Ke boŋ woanye ame siwo sea veve ɖe ame nu. Ðe nufiame vevi si dze le sea me la meʋã mí be míase veve ɖe ame nu oa? Ne mía nɔviwo ɖo xaxa me eye míate ŋu axɔ na wo be vuvɔ nagawɔ wo o, le kpɔɖeŋunyagbɔgblɔ nu la, ɖe míagbe kpekpeɖeŋunana woa?—Kol. 3:12; Yak. 2:15, 16; xlẽ 1 Yohanes 3:17.\n6. Nu kae míate ŋu asrɔ̃ tso ale si Yehowa dze agbagba enuenu be yeaɖɔ Israel dukɔa si dze aglã ɖo la me?\n6 Yehowa kpɔ nublanui na eƒe dukɔ Israel esime wowɔ nu vɔ̃ ɖe eŋu gɔ̃ hã. Biblia gblɔ be: “Ke wo tɔgbuiwo ƒe Mawu Yehowa dɔa eƒe dɔlawo woxlɔ̃a nu wo enuenu, elabena eƒe dɔme trɔ ɖe eƒe dukɔ la kple eƒe nɔƒe la ŋu.” (2 Kron. 36:15) Ðe mele be míawo hã míaƒe dɔme natrɔ ɖe ame siwo ate ŋu atrɔ dzi me ava zu Mawu xɔlɔ̃wo la ŋu nenema ke oa? Yehowa medi be ame aɖeke natsrɔ̃ le ʋɔnudɔdrɔ̃ si gbɔna la me o. (2 Pet. 3:9) Eya ta, esi mɔnukpɔkpɔa gakpɔtɔ li la, mina míayi edzi anɔ eƒe nuxlɔ̃amegbedeasia gblɔm na amewo ale be Mawu ƒe nublanuikpɔkpɔ naɖe vi na wo.\n7, 8. Nu ka tae ƒome aɖe xɔe se be Yehowa ƒe dɔme trɔ ɖe yewo ŋu?\n7 Kpɔɖeŋu geɖewo li egbea siwo ɖee fia be Mawu ƒe dɔme trɔna ɖe eƒe amewo ŋu. Bu nu si dzɔ ɖe ƒome aɖe kple wo viŋutsuvi si xɔ ƒe 12, si míayɔ be Milan, dzi ŋu kpɔ. Nu sia dzɔ esime aʋa dzɔ ɖe to vovovo me tɔwo dome le ƒe 1990-awo ƒe gɔmedzedze. Milan, nɔviaŋutsu, wo dzilawo kple Ðasefo bubu geɖewo nɔ bɔs me tso Bosnia yina Serbia. Woyina nutome gã takpekpe aɖe si me Milan dzilawo ɖoe be yewoaxɔ nyɔnyrɔ le. Gake esi wova ɖo dea dzi la, dedzisrafowo he ƒomea do goe le bɔsua me le esi wonye to bubu me tɔwo ta; ke hã, woɖe mɔ na nɔvi bubuawo ya be woayi mɔzɔzɔa dzi. Esi wosika ƒomea ɖi ŋkeke eve sɔŋ megbe la, dedzisrafoawo ƒe amegã ƒo ka na eƒe tatɔ hebiae be nu kae yewoawɔ na ƒome sia hã. Esi wònye be amegãa tɔ ɖe ƒomea ŋkume hafi nɔ nu ƒom na eƒe tatɔa ta la, wo katã wosee wòɖo eŋu nɛ be, “Mikplɔ wo yi miada tu wo!”\n8 Esime amegãa nɔ nu ƒom na etɔwo la, ŋutsu eve aɖewo te ɖe ƒomea ŋu hegblɔ na wo dzaa be Ðasefowoe yewonye. Wogblɔ be nɔvi siwo nɔ mɔa zɔm kpli wo lae va gblɔ nu si dzɔ ɖe wo dzi la na yewo. Ŋutsuawo gblɔ na Milan kple nɔviaŋutsua be woage ɖe yewoƒe ʋua me ne yewoatso dea, le esi wònye be womebiaa mɔzɔgbalẽ aɖeke tso ɖeviwo si o ta. Eye wogblɔ na wo dzilawo be woayi aɖato teƒe si dea ƒe mɔxenu mele o ava tso yewo le dea godo. Nyaa wɔ moyaa na Milan ale gbegbe be menya nenye be yeako nu loo alo yeafa avi o. Edzilawo bia ŋutsuawo be: “Ðe miesusu be woaɖe asi le mía ŋu míadzo nenema?” Ke hã, esi wozɔ dzo yina la, ɖeko wònɔ abe ɖe dedzisrafoawo menɔ wo kpɔm o ene. Dzilaawo kple wo viawo yi ɖado go le dea godo. Ale wozɔ mɔa yi takpekpewɔƒea eye woka ɖe edzi be Yehowa ɖo gbe siwo yewodo ɖa be wòaxɔ na yewo la ŋu. Ele eme be Biblia na míenya be Yehowa mexɔna na esubɔlawo nukutɔe alea ɣesiaɣi o. (Dɔw. 7:58-60) Ke hã, Milan gblɔ ale si wòse le eɖokui me. Egblɔ be: “Ðeko wònɔ abe ɖe mawudɔlawo gbã ŋku na asrafoawo ene eye Yehowa xɔ na mí.”—Ps. 97:10.\n9. Esi Yesu kpɔ nɔnɔme si me ameha siwo dze eyome le la, aleke wòwɔ nui? (Kpɔ nɔnɔmetata si le nyati sia ƒe gɔmedzedze.)\n9 Míate ŋu asrɔ̃ nu vevi aɖe tso Yesu gbɔ. Ameha siwo va egbɔ la ƒe nu wɔ nublanui nɛ, elabe “wowɔ fu wo, eye wotsi yame abe alẽ siwo nu kplɔla mele o la ene.” Aleke wòwɔ nu ɖe wo ŋui? ‘Ede asi nu geɖewo fiafia me wo.’ (Mat. 9:36; xlẽ Marko 6:34.) Ale si wòwɔ nui la to vovo sãsãsã na ale si Farisitɔwo wɔa nui. Woawo ya womedina kura be yewoakpe ɖe ame tsɛwo ŋu o. (Mat. 12:9-14; 23:4; Yoh. 7:49) Gake ɖe wò ya mèdi vevie be yeakpe ɖe ame siwo gbɔgbɔmedɔ le wuwum la ŋu abe ale si Yesu wɔe ene oa?\n10, 11. Ɣesiaɣie wòasɔ be míakpɔ nublanui alo míaƒe dɔme natrɔ ɖe ame ŋua? Ðe eme.\n10 Ke hã, mefia be ele be míakpɔ nublanui alo míaƒe dɔme natrɔ ɖe ame ŋu le nɔnɔme ɖe sia ɖe me o. Nublanuikpɔkpɔ si Mawu ɖe fia le Biblia me kpɔɖeŋu siwo me míedzro va yi la sɔ. Gake Fia Saul hã ɖe afɔ aɖe si wòsusu be enye nublanuikpɔkpɔ, ke hã, nu si wòwɔ la nye tomaɖomaɖo Mawu ƒe gbe. Ena Agag, si nye Mawu ƒe amewo ƒe futɔ la tsi agbe, eye metsrɔ̃ lã nyuitɔwo hã o. Esia ta, Yehowa gbe Saul be maganye fia ɖe Israel nu o. (1 Sam. 15:3, 9, 15, etenuŋɔŋlɔ) Yehowa nye Ʋɔnudrɔ̃la dzɔdzɔe. Enya nu si le ame ƒe dzi me, eye wònya nɔnɔme si me mele be woakpɔ nublanui le o. (Kony. 2:17; Eze. 5:11) Ɣeyiɣi li gbɔna si me wòava drɔ̃ ʋɔnu ame siwo katã gbe toɖoɖoe. (2 Tes. 1:6-10) Menye ɣemaɣie wòakpɔ nublanui na ame siwo wòdrɔ̃ ʋɔnui be wonye ame vɔ̃ɖiwo la o. Ke boŋ, wo tsɔtsrɔ̃ ɖa anye nublanuikpɔkpɔ na ame dzɔdzɔe siwo wòaxɔ ɖe agbe la.\n11 Eme kɔ ƒãa be menye míaƒe dɔe wònye be míadrɔ̃ ʋɔnu amewo be wodze na tsɔtsrɔ̃ alo agbetsitsi o. Ke boŋ ehiã be míawɔ míaƒe ŋutete ɖe sia ɖe fifia be míakpe ɖe amewo ŋu. Eya ta, mɔ kawo nue míate ŋu akpɔ nublanui na mía haviwo alo míaƒe dɔme natrɔ ɖe wo ŋu le wòasɔ? Bu wo dometɔ aɖewo ŋu kpɔ.\nMƆ SIWO NU WÒASƆ LE BE MÍAƑE DƆME NATRƆ ÐE AMEWO ŊU\n12. Aleke nàte ŋu aɖe dɔmetɔtrɔ afia amewo le nuwɔwɔ kpli wo me?\n12 Kpe ɖe amewo ŋu gbe sia gbe. Mawu di tso ame siwo le agbagba dzem be yewoasrɔ̃ Yesu la si be woanye ame siwo ƒe dɔme trɔna ɖe wo haviwo kple hati Kristotɔwo ŋu. (Yoh. 13:34, 35; 1 Pet. 3:8) Woɖea dɔmetɔtrɔ gɔme hã be “vevesese ɖe ame ti.” Ame si ƒe dɔme trɔna ɖe ame ŋu la dina vevie be yeawɔ nane atsɔ akpe ɖe ame siwo le fu kpem la ŋu. Eya ta, di mɔ siwo dzi nàto awɔ esia! Le kpɔɖeŋu me, ɖe nàte ŋu awɔ aƒemedɔwo na ame aɖe alo atsɔ dɔ nɛa?—Mat. 7:12.\nDɔmetɔtrɔ neʋã wò nàkpe ɖe amewo ŋu (Kpɔ memama 12)\n13. Mawu ƒe amewo ƒe nɔnɔme nyui kawoe ɖea dzesi ne dzɔdzɔmefɔkuwo dzɔ?\n13 Kpɔ gome le kpekpeɖeŋunadɔwo me. Ame siwo ŋu dzɔdzɔmefɔkuwo gblẽ nu le la ƒe fukpekpewo teƒe kpɔkpɔ wɔa dɔ ɖe ame geɖe dzi woƒe dɔme trɔna ɖe wo ŋu. Wonya Yehowa ƒe amewo nyuie be wotsɔa wo ɖokuiwo nana faa kpena ɖe amewo ŋu le nɔnɔme sesẽ mawo tɔgbi me. (1 Pet. 2:17) Esi anyigba ʋuʋu le atsiaƒu gɔme hena tsi ɖe amewo le Japan le ƒe 2011 me la, mía nɔvinyɔnu Japantɔ aɖe hã nɔ nuto si me wògblẽ nu le la me. Egblɔ be ale si nɔvi siwo tso Japan ƒe nuto bubuwo me kple esiwo tso duta siaa tsɔ wo ɖokuiwo na faa be yewoaɖɔ nu siwo dome gblẽ ɖo la ‘de dzi ƒo na ye eye wòfa akɔ na ye.’ Eŋlɔ bena: “Nudzɔdzɔ sia na mekpɔe be Yehowa léa be na mí. Eye nɔvi Ðasefowo hã tsɔ ɖe le eme na wo nɔewo. Le xexea me godoo la, nɔvi geɖe le gbe dom ɖa ɖe mía ta.”\n14. Aleke nàte ŋu akpe ɖe dɔnɔwo kple ame tsitsiwo ŋu?\n14 Kpe ɖe dɔnɔwo kple ame tsitsiwo ŋu. Ne míekpɔ ale si Adam ƒe nu vɔ̃a me tsonuwo le nu gblẽm le ame aɖewo ŋui la, míaƒe dɔme trɔna ɖe wo ŋu. Míele mɔ kpɔm be dɔléle kple amegãkuku kpakple nyagãkuku nu nayi. Eya ta, míedoa gbe ɖa be Mawu Fiaɖuƒea nava. Gake hafi ɣemaɣi naɖo la, míewɔa nu si míate ŋui tsɔ kpena ɖe ame siwo le fu kpem la ŋu. De ŋugble le nya si agbalẽŋlɔla aɖe ŋlɔ tso nɔa si ku nyagã, si susumedɔléle aɖe nɔ fu ɖem na ŋu kpɔ. Eŋlɔ bena, gbe ɖeka, esi wògblẽ go eye wònɔ agbagba dzem be yeadzra ye ɖokui ɖo la, agbonugaa ɖi. Ðasefo eve siwo vaa egbɔ edziedzi lae gava. Nɔvinyɔnuawo biae nenye be yewoate ŋu awɔ nane atsɔ akpe ɖe eŋu hã. Nyagãa ɖo eŋu be: “Nane li miate ŋu awɔ nam ya, gake eɖe fu vie.” Nɔvinyɔnuawo kpe ɖe eŋu wòdzra eɖokui ɖo nyuie. Eyome, wowɔ tii nɛ eye wonɔ egbɔ heɖo dze kplii. Viaŋutsua kpɔ ŋudzedze ɖe nu si nɔvinyɔnuawo wɔ la ŋu ale gbegbe. Eŋlɔ bena: “Ðasefowo dze na kafukafu kple bubu. Wowɔna ɖe nu si wofiana dzi.” Ðe wò dɔme trɔna ɖe dɔnɔwo kple ame tsitsiwo ŋu eye esia ʋãa wò be nàwɔ nu sia nu si nàte ŋui atsɔ aɖe woƒe fukpekpea dzi akpɔtɔa?—Flp. 2:3, 4.\n15. Mɔnukpɔkpɔ kae gbeƒãɖeɖedɔa ʋuna ɖi na mí?\n15 Kpe ɖe amewo ŋu woanya Yehowa. Kuxi siwo le fu ɖem na amewo kple woƒe dzimaɖitsitsiwo ʋãa mí míedina be míakpe ɖe wo ŋu woanya Yehowa. Mɔ nyuitɔ si dzi míate ŋu ato awɔ esia ye nye be míafia nu wo tso Mawu kple nu si eƒe Fiaɖuƒea awɔ na amegbetɔwo la ŋu. Mɔ bubu hãe nye be míakpe ɖe wo ŋu woakpɔ nu si tae nunya le eme be woawɔ Mawu ƒe sededewo dzi. (Yes. 48:17, 18) Gbeƒãɖeɖedɔa nye dɔ si dea bubu Yehowa ŋu eye wònye mɔ si dzi míetona ɖenɛ fiana be míaƒe dɔme trɔ ɖe amewo ŋu. Ðe nàte ŋu akpɔ gome le gbeƒãɖeɖedɔa me geɖe wua?—1 Tim. 2:3, 4.\nVEVESESEÐEAMENU ÐEA VI NA WÒ ŊUTƆ HÃ!\n16. Viɖe kae ame si sea veve ɖe ame nu la kpɔna?\n16 Susuŋutinunyala bibiwo gblɔ be ne èsea veve ɖe ame nu la, ate ŋu ade wò lãmesẽ dzi eye wòana kadodo nyui nanɔ wò kple ame bubuwo dome. Ne èkpe ɖe ame siwo le fu kpem ŋu la, àkpɔ dzidzɔ wu, mɔkpɔkpɔ nyuiwo anɔ asiwò, akogotsitsi maɖe fu na wò akpa o, eye wò susu adze akɔ anyi. Ɛ̃, ne èsea veve ɖe ame nu la, aɖe vi na wò ŋutɔ hã. (Ef. 4:31, 32) Dzitsinya nyui sua Kristotɔ siwo lɔlɔ̃ ʋãna wodzea agbagba be yewoakpe ɖe ame bubuwo ŋu la si, elabe wonyae be yewole nu si Yehowa di tso yewo si la wɔm. Ne nɔnɔme sia le ame si la, enana wòzua dzila nyui, srɔ̃tɔ nyui kple xɔlɔ̃ nyui. Eye zi geɖe la, amewo lɔ̃na faa kpena ɖe ame siwo ƒe dɔme trɔna ɖe ame ŋu la ŋu ne woɖo hiã me.—Xlẽ Mateo 5:7; Luka 6:38.\n17. Nu ka tae nèdi be yeanye ame si sea veve ɖe ame nu?\n17 Togbɔ be veveseseɖeamenu aɖe vi na wò hã la, menye susu sia tae nàdi be nɔnɔme nyui sia nasu ye si ɖo o. Susu vevi si tae nàtu nɔnɔme nyui sia ɖoe nye be nàsrɔ̃ Yehowa Mawu, Ame si gbɔ lɔlɔ̃ kple veveseɖeamenu dzɔ tso ahade bubu eŋu. (Lod. 14:31) Eɖo kpɔɖeŋu deblibo ɖi na mí. Eya ta, mina míawɔ míaƒe ŋutete katã be míasrɔ̃ eya amea le veveseseɖeamenu me. Ne míewɔe alea la, mía kple mía nɔvi Kristotɔwo dome anɔ kplikplikpli eye kadodo nyui anɔ mía kple ame bubuwo hã dome.—Gal. 6:10; 1 Yoh. 4:16.\nAGBEMEŊUTINYA Mɔnukpɔkpɔ Su Asinye Mewɔ Dɔ Kple Nuteƒewɔlawo\n“Mía Mawu Ƒe Nya Ya Nɔa Anyi Tegbee”\n‘Ŋusẽ Le Mawu Ƒe Nya La Ŋu’\n“Lé Dzi Ðe Ƒo, . . . Eye Nàwɔ Dɔ La”\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA September 2017\nAudio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA September 2017\nGBETAKPƆXƆ—TATA SI MÍESRƆ̃NA September 2017


GBE BUBU Albanian Arabic Armenian (West) Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Estonian Eŋlisi Eʋegbe Finnish Franse Ga German Greenlandic Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Moore Myanmar Norwegian Papiamento (Curaçao) Polish Portuguese Rarotongan Samoan Sepedi Setswana Seychelles Creole Shona Silozi Slovak Slovenian Spanish Sranantongo Swahili Swedish Thai Tsonga Turkish Ukrainian Urdu Vietnamese Zulu\nAleke wòle be Kristotɔ vavãwo nabu nuwɔna si bɔ si nye kɔmpiuta nuŋlɔɖoɖo si wowɔ hena dzadzra la tsɔtsɔ na ame bubuwo lae?\nAme aɖewo adi be yewoazã nya si Yesu gblɔ be, “Faa miexɔe, faa minae” la vodadatɔe atsɔ ado taflatse ɖe nuwɔna sia tae. Le nyateƒe me la, menye agbalẽ alo kɔmpiuta nuŋlɔɖoɖo siwo nye amewo tɔ, si zazã ŋu sewo le la, tsɔtsɔ na faa ŋue Yesu nɔ nu ƒom le o. Nunana si nye subɔsubɔdɔa ƒe akpa aɖe ŋue wònɔ nu ƒom le. Yesu gblɔ na eƒe apostolo siwo yina du kple kɔƒe vovovoawo me be woaɖe gbeƒã Fiaɖuƒea, ada gbe le dɔnɔwo ŋu, ahanyã gbɔgbɔ vɔ̃wo do goe. Le esi teƒe be apostoloawo naxɔ ga ɖe dɔ sia wɔwɔ ta la, ebia tso wo si be ‘woana faa.’—Mateo 10:7, 8.\nLe alesi kɔmpiutawo le bɔbɔmee ɖe amewo kple dɔwɔƒewo si ta la, dɔwɔɖoɖo si kɔmpiuta tsɔna wɔa dɔe va hiã na ame geɖe. Le ɖoɖoa nu la, ɖe wòle be woaƒlee. Ele eme be ame aɖewo wɔa kɔmpiuta dɔwɔɖoɖo siwo ta womexɔa ga aɖeke ɖo o eye wogblɔnɛ be woate ŋu awɔ eƒe kɔpiwo atsɔ na ame bubuwo faa ya. Gake ɖe wodzraa kɔmpiuta dɔwɔɖoɖo akpa gãtɔ. Ele be dɔwɔɖoɖo sia zãlawo naƒlee, axe fe ɖe eta, eɖanye na ame ŋutɔ alo na dɔwɔƒe ƒe zazã o. Ne ame aɖe tsɔ dɔwɔɖoɖo sia ƒe ɖe alo wɔ eƒe kɔpi femaxee la, anye sedzidada, abe alesi agbalẽ blibowo ƒe fotokɔpiwɔwɔ, ne ɖe woatsɔ wo ana ga aɖeke maxɔmaxɔe hã nye sedzidadae ene.\nMɔɖegbalẽ le kɔmpiuta dzi ɖoɖowɔɖi akpa gãtɔ (kɔmpiuta dzi fefewo hã le eme) ŋu, eye wodina tso amesi tɔ wònye alo amesi zãnɛ si be wòawɔ ɖe nusiwo ŋu woɖe mɔ nɛ ɖo kple esiwo ŋu womeɖe mɔ nɛ ɖo o dzi. Mɔɖegbalẽ siawo dometɔ geɖe gblɔna be ame ɖeka pɛ koe ate ŋu ade dɔwɔɖoɖoa eƒe kɔmpiuta dzi ahazãe—si fia edede kɔmpiuta ɖeka pɛ ko dzi, eɖanye aƒeme tɔ loo alo dɔwɔƒe alo suku tɔ dzi o. Mɔɖegbalẽ aɖewo gblɔna be ezãla la ate ŋu awɔ kɔpi ɖeka ada ɖi na eɖokui, gake mele be wòawɔ eƒe kɔpiwo na ame bubuwo o. Ne amesi tɔ wònye la di be yeatsɔ dɔwɔɖoɖo bliboa (tsɔ kpe ɖe mɔɖegbalẽa kple eŋu nuŋlɔɖiwo ŋu) na ame bubu la, ate ŋu atsɔe na. Gake eya ŋutɔ magakpɔ mɔ azãe o. Mɔɖegbalẽwo le vovovo, eyata ele be amesi le dɔwɔɖoɖo aɖe ƒlem alo amesi wole etsɔm na la nanya nusi mɔɖegbalẽ ma gblɔ.\nDukɔ geɖewo wɔ sewo be woatsɔ akpɔ “susu ƒe nunɔamesiwo,” abe kɔmpiuta ɖoɖowɔɖiwo ene tae, eye wodzea agbagba be yewoana gomenɔamesisewo nawɔ dɔ. Le kpɔɖeŋu me, January 14, 2000, ƒe The New York Times ka nya ta be “Germany kple Denmark ƒe kpovitɔwo lé ƒuƒoƒo aɖe si woyɔ be kɔmpiuta ɖoɖowɔɖi dzodalawo ƒe nuvlowɔha aɖe me tɔ siwo gbugbɔa amewo ƒe kɔmpiuta ɖoɖowɔɖiwo kple kɔmpiuta dzi fefewo wɔna hemana, eye wodzraa wo dometɔ aɖewo le Internet gɔ̃ hã dzi.\nNukae nye Kristo-hamea ƒe nukpɔsusu le nya sia ŋu? Yesu gblɔ be: “Nusi nye kaisaro tɔ la, mitsɔe na kaisaro, eye nusi nye Mawu tɔ la, na Mawu.” (Marko 12:17) Ema bia tso Kristotɔwo si be woawɔ ɖe dukɔa ƒe se siwo metsi tre ɖe Mawu ƒe se ŋu o dzi. Apostolo Paulo gblɔ ku ɖe dziɖuɖuwo ŋu be: “Amesiame nabɔbɔ eɖokui na dziɖuɖu, siwo ŋusẽ li na. . . . Amesi ke dzea aglã ɖe dziɖuɖu ŋuti la, etsia tre ɖe Mawu ƒe nuɖoanyi ŋuti; ke amesiwo dzea aglã la, woakpɔ woƒe ʋɔnudɔdrɔ̃.”—Romatɔwo 13:1, 2.\nMenye Kristo-hamea me hamemegãwo ƒe agbae wònye be woalé ŋku ɖe amewo ƒe kɔmpiutawo ŋu, abe ɖe wona ŋusẽ wo be woaɖe nutɔnyenyesewo me ahakpɔ egbɔ be wole wɔwɔm ɖe wo dzi ene o. Gake woxɔe se hefiaa nu be ele be Kristotɔwo naƒo asa na nusiwo menye wo tɔ o la tsɔtsɔ ahadze agbagba be woanye sedziwɔlawo. Esia kpɔa Kristotɔwo ta tso tohehe xɔxɔ abe sedzidalawo ene me, eye ekpena ɖe wo ŋu be dzitsinya nyui nɔa wo si le Mawu ŋkume. Paulo ŋlɔ bena: “Eyata ehiã be, miabɔbɔ mia ɖokui, menye dzikudodo ta ɖeɖeko o, hafi le dzitsinya ŋuti hã boŋ.” (Romatɔwo 13:5) Nenema ke Paulo ɖe Kristotɔ vavãwo ƒe didi gblɔ le nya siawo me be: “Míenya le mía ɖokui me bena, dzitsinya nyui le mía si, le esi míelɔ̃ be, míanɔ agbe nyuie le nusianu me la ŋuti.”—Hebritɔwo 13:18.\nDɔwɔƒe kple suku aɖewo ƒlea ame geɖewo ƒe kɔmpiuta dɔwɔɖoɖowo zazã ŋuti mɔɖegbalẽ si gblɔa ame xexlẽme aɖe si koe kpɔ mɔ azãe. Le ƒe 1995 me la, Yehowa Ðasefowo ƒe hamewo dzro nyati aɖe si me woɖo aɖaŋu sia ɖo be:\n“Asitsaha akpa gãtɔ siwo wɔa kɔmpiuta zazã ƒe mɔnu vovovowo la dea se ɖe wo gbugbɔgawɔ azã alo adzra nu, eye wonaa mɔɖegbalẽ ame le alesi woawɔ woƒe ezazãmɔnua ŋudɔe le se nui la ŋu. Zi geɖe la, mɔɖegbalẽa gblɔna be ezãla mekpɔ mɔ ana dɔwɔɖoɖoa ame bubuwo o; le nyateƒe me dukɔwo dome nutɔnyenyese de se ɖe enu. . . . Adzɔha gã aɖewo dzraa kɔmpiuta siwo me wode kɔmpiutazãɖoɖowoe eye wonaa mɔɖegbalẽ le wo ŋu. Gake kɔmpiutafiase aɖewo menaa mɔɖegbalẽ o, elabena se meɖe mɔ ɖe ezazãɖoɖo siwo wode eme hafi le dzadzram la ŋu o, si fia be eƒlela la da se dzi ne ezã ezazãɖoɖoawo. Nya si hã do ƒome kple esiae nye be, mele be Kristotɔwo nalé nyatakaka siwo ŋu nutɔnyenyese le (abe Habɔbɔa ƒe agbalẽwo ene) alo nya siwo nyatakakanahawo ɖona ɖe woƒe asisiwo, si amewo le lélem ɖi mɔmabiamabia nutɔawoe, la ɖe woƒe kɔmpiuta alo nu bubu dzi o.”\nw01 2/15 axa 28-29


MA HEBRISE 4 AKP - Ne ɔso gɔ ɔri ɔkpese ɔpia sɔ maturi - Bible Search\nMA HEBRISE 3 MA HEBRISE 5\nMA HEBRISE 4\n1Ne ɔso gɔ ɔri ɔkpese ɔpia sɔ maturi aakɛlɛ iwarã nɛ i Ɣaa ɔɣɛ ɔsɛ ame ne, mitã bodzuɛ̃ so. Si iiɖe ngbɔ ne, mi mawɛ̃ iito maakate matã iwarã nɛmɔ ame ikɛlɛ. 2Alasɔ bo wũ ne, maɣere bo itɔ̃me lɛ kumɛgɔ maɣere mmamɔ ana. Manɔ itɔ̃me, ɣɛɛ maina kusia kukuwɛ̃ alasɔ maifɔ ne maɖe. 3Bo ma lofɔ boɖe ne, bo mba iwarã nɛ i Ɣaa ɔɣɛ ɔsɛ ne. Lɛ kumɛgɔ ɔɣɛ sɔ,\n“Lokã ndamu i sikpã ame sɔ,\n‘Ma kukpa iibane karɔ̃ ga iso maana wũ iwarã manya!’ ”\nƔaa ɔɣɛ ngbɔ atoa sɔ ɔ̃ɔro ɔ̃ mɔmɔ karabara ku ɔwi gɔ ɔbara kayiiso. 4Alasɔ i Ɔko Sekelea ame ne, matsɛrɛ i kakɔi kawɛ̃ sɔ,\n“Iyi kɔdzɛva iso ne,\nƔaa ɔwarã fiɛ ɔ̃isibara karabara kukawɛ̃.”\n5Ɔledza iɣɛ i itɔ̃me nɛgbe ame sɔ, “Ma kukpa iibane karɔ̃ ga iso tee maana wũ iwarã manya!”\n6Atoa sɔ mma loɖe katɔ̃ mafɔ Itɔ̃me Bielea iiwo iwarã ame ɔbo alasɔ maikã Ɣaa atsue ne, ɔri ɔkpese ɔpia ɔtã maturi mawɛ̃ sɔ maabo iwarã nɛmɔ ame. 7Nnɛgbe ɔso fiɛ Ɣaa ɔsɛ iyi mama nɛ ɔto ɔrɔ sɔ Nɔme fiɛ ɔɖe ika ɔkigu i David gɔ maɣe kamakama iso sɔ,\n“Nɔme si minɔ Ɣaa silɔ ne,\n8Alasɔ si Yosua lowo ma ɔkɔ ɔbogu iwarã ame ne, tee Ɣaa iisibaɖe ika i iyi mama iso. 9Ne ɔso iwarãyi iwɛ̃ ɔkpese ise gɔ Ɣaa maturi aawarã i ne iso. 10Alasɔ mma loabo i Ɣaa iwarã ame ne, mato maawarã lɛ kumɛgɔ i ɔ̃ wũ ɔwarã i ɔ̃ karabara ame. 11Ne ɔso mitã sɔ bo wũ boakpɛ̃ sɔ boabo iwarã nɛmɔ ame sɔ kuwɛ̃ iibakpase i kafɔkaɖe ame ala atsuele ɔso lɛ mma loibo.\n12Alasɔ Ɣaa itɔ̃me ba ngbã, ito ibara karabara, iba ɔbe iɖo ibe inyɔ ipɛmi biara. Isɛ ibo i ɔturi ame dzoroo iɣɛ sosina gu siwarã ndɛ̃, iɣɛ akui kusakɔ̃ gu akui ame iɖa ndɛ̃. Isɛ ifafarɛ ɔturi adzuni gu ɔ̃ ɔtu ame ara wa ɔto ɔbu ame pelepele. 13Ara wa ɔɖuɖu i Ɣaa ɔbara ne, kuiwɛ̃ iiwɛrɛ wũ. Ira biara se pefee i ɔ̃ katɔ̃, fiɛ ɔ̃ kɔrɛ i bo ɔɖuɖu aatã akɔnta.\nYesu Nɖe Masɔrɛdze Ɔɖuɖu Ɔkpakpa Pelepele.\n14Gɔ boba sɔrɛdzekpakpa pelepele siare gɔ lokɛlɛ kato i Ɣaa iyotɛ̃ gɔ nɖe Ɣaa Ɔbi Yesu ɔso ne, mitã bomɔɛ̃ bo kafɔkaɖe ga itɔ̃me boto boɣɛ bola teteree. 15Alasɔ ɔ̃iɖe sɔrɛdzekpakpa pelepele gɔ i bo ara iibaɖo kayiri. Ɣɛɛ ne, ngɔ mala manyɔ i ɔri biara iso lɛ bo ame ɣɛɛ ɔ̃ibara ikpi kuiwɛ̃ ɔɖe boba. 16Ne ɔso mitã bosu katetere bobore bobo Ɣaa i ɔ̃ sigaraiyara iso ngbegɔ ɔ̃anyɔ bo nnya fiɛ boana abualɛra sɔ inyaa iyi ne, Ɣaa aanyɔ bo nnya.


Yohanes 11 | Biblia Le Internet Dzi | Xexe Yeye Gɔmeɖeɖe\nLazaro ƒe ku (1-16)\nYesu fa akɔ na Marta kple Maria (17-37)\nYesu fɔ Lazaro ɖe tsitre (38-44)\nWoɖo nugbe be woawu Yesu (45-57)\n11 Azɔ ŋutsu aɖe si ŋkɔe nye Lazaro la le dɔ lém. Etso Betania, si nye kɔƒe si me Maria kple nɔvianyɔnu Marta+ tso. 2 Maria siae kɔ ami ʋeʋĩ ɖe tame na Aƒetɔ la hetsɔ eƒe taɖa tutu eƒe afɔwo ŋu;+ nɔviae nye Lazaro si le dɔ lém la. 3 Eya ta nɔvianyɔnuawo ɖo du ɖe Yesu be: “Aƒetɔ, kpɔ ɖa, ame si gbɔ mèlɔ̃a nu le o la le dɔ lém.” 4 Ke esi Yesu see la, egblɔ be: “Menye kudɔe dɔléle sia nye o, ke boŋ woato edzi ahe ŋutikɔkɔe vɛ na Mawu,+ eye woado Mawu ƒe Vi la ɖe dzi.” 5 Yesu lɔ̃a Marta kple nɔvianyɔnua kpakple Lazaro. 6 Gake esi wòse be ele dɔ lém la, egatsi afi si wòle la ŋkeke eve. 7 Eye le esia megbe la, egblɔ na nusrɔ̃lawo be: “Mina míatrɔ ayi Yudea.” 8 Nusrɔ̃lawo gblɔ nɛ be: “Rabi,+ nyitsɔ laa koe Yudeatɔwo di be yewoaƒu kpe wò,+ eye nègale afi ma yi gea?” 9 Yesu ɖo eŋu be: “Alo menye gaƒoƒo wuievee kekeli nɔa anyi le ŋkeke me oa?+ Ne ame aɖe le zɔzɔm le kekeli nu le ŋkeke me la, meklia nu o, elabena kekelia na wòle nu kpɔm. 10 Gake ne ame aɖe le zɔzɔm le zã me la, eklia nu, elabena kekeli mele eme o.” 11 Esi wògblɔ nya siawo vɔ la, egblɔ kpee be: “Mía xɔlɔ̃ Lazaro le alɔ̃ dɔm,+ gake meyina be maɖanyɔe.” 12 Nusrɔ̃laawo gblɔ nɛ be: “Aƒetɔ, ne alɔ̃ dɔmee wòle la, ekema eƒe lãme asẽ.” 13 Togbɔ be eƒe ku ŋue Yesu le nu ƒom tsoe hã la, woawo ya wosusui be alɔ̃ ŋutɔŋutɔ wòwɔnɛ. 14 Eya ta Yesu ʋu eme na wo kɔtɛ be: “Lazaro ku,+ 15 eye dzi le dzɔyem le mia ta be nyemele afi ma o, ne miaxɔe ase. Ke mina míayi egbɔ.” 16 Eya ta Toma, si woyɔna be Venɔvi la, gblɔ na etɔ nusrɔ̃lawo be: “Mina míawo hã míayi, ne míaku kplii.”+ 17 Esi Yesu va ɖo la, ekpɔ be Lazaro xɔ ŋkeke ene xoxo le yɔdoa* me. 18 Betania te ɖe Yerusalem ŋu, eye wo dome anɔ agbadroƒe eve.* 19 Eye Yudatɔ geɖewo va Marta kple Maria gbɔ, be yewoafa akɔ na wo le wo nɔviŋutsua ƒe ku ta. 20 Esi Marta se be Yesu gbɔna la, eyi ɖakpee; ke Maria+ ya nɔ anyi ɖe aƒea me. 21 Eye Marta gblɔ na Yesu be: “Aƒetɔ, ne ɖe nèle afi sia la, anye ne nɔvinye la meku o. 22 Gake fifia gɔ̃ hã menya be nu sia nu si nàbia Mawu la, Mawu ana wò.” 23 Yesu gblɔ nɛ be: “Nɔviwò la atsi tsitre.” 24 Marta gblɔ nɛ be: “Menya be afɔ le tsitretsitsi+ la me le ŋkeke mlɔetɔ dzi.” 25 Yesu gblɔ nɛ be: “Nyee nye tsitretsitsi la kple agbe la.+ Ame si xɔa dzinye sena la, ne eku hã la, agagbɔ agbe; 26 eye ame sia ame si le agbe, eye wòxɔa dzinye sena la, maku akpɔ o.+ Èxɔ esia dzi sea?” 27 Eɖo eŋu nɛ be: “Ɛ̃, Aƒetɔ, mexɔe se be wòe nye Kristo la, Mawu ƒe Vi si gbɔna xexea me.” 28 Esi wògblɔ esia vɔ la, eyi ɖayɔ nɔvia Maria hegblɔ nɛ dzaa be: “Nufiala+ la va, eye ele yɔwòm.” 29 Esi wòsee la, etso kpla, eye wòdze mɔ yi egbɔ. 30 Yesu mekpɔ va ɖo kɔƒea me haɖe o, ke boŋ egale afi si Marta va kpee le la. 31 Esi Yudatɔ siwo le Maria gbɔ le aƒea me le akɔ fam nɛ la kpɔ be etso kpla do go la, wodze eyome, elabena wosusu be eyina avi fa ge le yɔdoa*+ to. 32 Esi Maria va ɖo afi si Yesu le, eye wòkpɔe la, ebɔbɔ tsyɔ mo anyi ɖe eƒe afɔnu gblɔ nɛ be: “Aƒetɔ, ne ɖe nèle afi sia la, anye ne nɔvinye la meku o.” 33 Eya ta esi Yesu kpɔe wòle avi fam, eye Yudatɔ siwo va kplii la hã le avi fam la, eɖe hũ le eɖokui me,* eye wòxa nu vevie. 34 Ebia be: “Afi kae mietsɔe yi ɖamlɔ?” Woɖo eŋu nɛ be: “Aƒetɔ, va kpɔe ɖa.” 35 Yesu fa avi.+ 36 Eya ta Yudatɔwo te gbɔgblɔ be: “Mikpɔ ale si gbegbe wòlɔ̃e ɖa!” 37 Ke wo dometɔ aɖewo gblɔ be: “Aleke wɔ ŋutsu sia si ʋu ŋku na ŋkuagbãtɔa+ la, mete ŋu xe mɔ na ame sia ƒe ku ya o?” 38 Eye esi Yesu gaɖe hũ le eɖokui me vɔ la, eva yɔdo* la gbɔ. Agadoe wònye, eye kpe le enu. 39 Yesu gblɔ be: “Miɖe kpe la ɖa.” Ke ame kukua nɔvinyɔnu Marta gblɔ nɛ be: “Aƒetɔ, fifia anɔ ʋeʋẽm, elabena ŋkeke enee nye esia.” 40 Yesu gblɔ nɛ be: “Ðe nyemegblɔe na wò be ne èxɔe se la, àkpɔ Mawu ƒe ŋutikɔkɔe oa?”+ 41 Eya ta woɖe kpe la ɖa. Azɔ Yesu wu mo dzi+ gblɔ be: “Fofo, meda akpe na wò be èɖo tom. 42 Nyateƒee, menya be èɖoa tom ɣesiaɣi; ke ameha si le tsitre ɖe afi sia tae megblɔe ɖo, ne woaxɔe ase be wòe dɔm ɖa.”+ 43 Esi wògblɔ nya siawo vɔ la, edo ɣli sesĩe be: “Lazaro lee, do go!”+ 44 Enumake ame si ku la do go, eye ameɖivɔ siwo wotsɔ bla asi kple afɔ nɛ gakpɔtɔ le eŋu, avɔ si wotsɔ bla mo nɛ la hã gakpɔtɔ le mo nɛ. Yesu gblɔ na wo be: “Mitui, ne wòadzo.” 45 Eya ta Yudatɔ siwo va Maria gbɔ, eye wokpɔ nu siwo wòwɔ la, dometɔ geɖewo xɔ edzi se,+ 46 gake wo dometɔ aɖewo yi Farisitɔwo gbɔ ɖagblɔ nu siwo Yesu wɔ la na wo. 47 Ale nunɔlawo ƒe tatɔwo kple Farisitɔwo ƒo Sanhedrin la nu ƒu hegblɔ be: “Nu ka wɔ ge míala, elabena ame sia le dzesi geɖewo wɔm?+ 48 Ne míeɖe mɔ nɛ alea la, ekema wo katã woaxɔ edzi ase, eye Romatɔwo ava xɔ míaƒe nɔƒe* kple míaƒe dukɔa siaa le mía si.” 49 Ke wo dometɔ ɖeka si ŋkɔe nye Kayafa,+ eye wònye nunɔlagã le ƒe ma me la, gblɔ na wo be: “Mienya naneke kura o. 50 Ðe miekpɔe dze sii be ade mia dzi be ame ɖeka naku ɖe dukɔa ta wu be dukɔ bliboa natsrɔ̃ oa?” 51 Ke menye eya ŋutɔ ɖokui sie wògblɔ nya sia le o, ke boŋ esi wònye nunɔlagã le ƒe ma me ta la, egblɔe ɖi be, ele be Yesu naku ɖe dukɔ la ta, 52 eye menye ɖe dukɔ la ɖeɖe ko ta o, ke boŋ be wòaƒo Mawu ƒe vi siwo ka hlẽ la hã nu ƒu ɖekae. 53 Ale tso ŋkeke ma dzi la, woɖo nugbe be yewoawui. 54 Eya ta Yesu megadona ɖe Yudatɔwo dome o, ke boŋ edzo le afi ma yi nuto aɖe si te ɖe gbedzi ŋu, le du si woyɔna be Efrayim+ la me, eye eya kple nusrɔ̃laawo tsi afi ma. 55 Ke Yudatɔwo ƒe Ŋutitotoŋkekenyui+ la le ɖoɖom, eye anyigba la dzi tɔ geɖewo tso kɔƒenutowo me va Yerusalem do ŋgɔ na Ŋutitotoŋkekenyui la, ne woakɔ wo ɖokuiwo ŋu le kɔa nu. 56 Azɔ wole Yesu dim, eye wole tsitre ɖe gbedoxɔa me, le wo nɔewo biam be: “Nu kae miesusu? Ðe megbɔna ŋkekenyuia ɖuƒe kura oa?” 57 Ke nunɔlawo ƒe tatɔwo kple Farisitɔwo de se be, ne ame aɖe nya afi si Yesu le la, nena yewoanya, ne yewoalée.\n^ Anɔ abe kilometa etɔ̃ ene. Egɔmeɖeɖe tẽe, “anɔ abe stadio 15 ene.” Kpɔ Megbenyawo B14.\n^ Egɔmeɖeɖe tẽe, “le gbɔgbɔ la me.”\n^ Efia, gbedoxɔa.


Dɔwɔwɔwo 28 | Biblia Le Internet Dzi | Xexe Yeye Gɔmeɖeɖe\nWoɖi go ɖe Malta (1-6)\nWoyɔ dɔ Publio fofo (7-10)\nWodze mɔ ɖo ta Roma (11-16)\nPaulo ƒo nu na Yudatɔwo le Roma (17-29)\nPaulo ɖe gbeƒã kple dzideƒo ƒe eve (30, 31)\n28 Míeɖi go dedie vɔ hafi va nya be Malta ƒukpoa dzie míeva do ɖo.+ 2 Eye dutagbedola mawo* nyo dɔme na mí eteƒe mekɔ o. Esi tsi nɔ dzadzam eye vuvɔ nɔ wɔwɔm ta la, wodo dzo na mí be míaƒu, eye woxɔ mí katã hekpe ɖe mía ŋu. 3 Ke esi Paulo fɔ nake wuwluiwo tsɔ de dzoa me la, da aɖe do tso wo me le dzoxɔxɔ la ta, eye wòxatsa ɖe eƒe asi ŋu. 4 Esi dutagbedola mawo kpɔ da vɔ̃ɖi sia wòxatsa ɖe eƒe asi ŋu la, wogblɔ na wo nɔewo be: “Amewula kokokoe ame sia nye, eye togbɔ be edo le ƒua me dedie hã la, Ʋɔnu Dzɔdzɔe Drɔ̃la* la meɖe mɔ nɛ be wòayi edzi anɔ agbe o.” 5 Gake eʋuʋu da la ɖe dzoa me, eye nu vevi aɖeke mewɔe o. 6 Ke woawo le mɔ kpɔm be atè, alo adze anyi aku enumake. Esi wolala ɣeyiɣi didi aɖe, eye wokpɔ be nu vevi aɖeke mewɔe o la, wotrɔ susu hegblɔ be mawu aɖee. 7 Ke amegã aɖe le ƒukpo sia dzi, si ŋkɔe nye Publio, ame si ƒe anyigbawo te ɖe afi ma ŋu. Exɔ mí nyuie hena míedze egbɔ ŋkeke etɔ̃ sɔŋ. 8 Ke edzɔ be, Publio fofo le anyimlɔƒe, elabena asrã lée eye wòle kpeta hã dem; Paulo yi egbɔ, do gbe ɖa, da eƒe asiwo ɖe edzi, eye wòyɔ dɔe.+ 9 Le nudzɔdzɔ sia megbe la, dɔnɔ bubu siwo le ƒukpoa dzi la de asi egbɔ vava me, eye wòda dɔ na wo.+ 10 Wode bubu mía ŋu hena nu geɖe mí, eye esi míeɖo tɔdziʋu le dzodzom la, wotsɔ nu sia nu si míahiã la do agba na míaƒe tɔdziʋua. 11 Le ɣleti etɔ̃ megbe la, míeɖo ʋu aɖe si ŋu woŋlɔ ɖo be “Zeus Viwo.” Tɔdziʋu sia tso Aleksandria eye wòva tsi ƒukpoa dzi le vuvɔŋɔli la. 12 Esi míeva dze ɖe Sirakusa la, míenɔ afi ma ŋkeke etɔ̃; 13 eye tso afi ma míeva ɖo Regio. Le ŋkeke ɖeka megbe la, anyieheya aɖe ƒo, eye míeva ɖo Puteoli le ŋkeke evea gbe. 14 Míekpɔ nɔvi aɖewo le afi sia, eye woɖe kuku na mí vevie be míanɔ yewo gbɔ ŋkeke adre; emegbe míeɖo ta Roma. 15 Esi nɔviawo se mía ŋkɔ la, wotso afi ma va kpe mí le keke Apio-si me kple Amedzrodzeƒe Etɔ̃awo ke. Esi Paulo kpɔ wo la, eda akpe na Mawu, eye dzi ɖo eƒo.+ 16 Esi míeɖo Roma mlɔeba la, woɖe mɔ na Paulo be wòanɔ eɖokui si, gake asrafo nanɔ eŋu dzɔm. 17 Ke le ŋkeke etɔ̃ megbe la, eyɔ Yudatɔwo ƒe amegãwo vɛ. Esi wova ƒo ƒu la, egblɔ na wo be: “Ŋutsuwo, nɔviwo, togbɔ be nyemewɔ naneke si tsi tsitre ɖe dukɔ la alo mía tɔgbuiwo ƒe kɔnuwo+ ŋu o hã la, wode gam tso Yerusalem, eye wotsɔm de asi na Romatɔwo.+ 18 Esi ame siawo ku nya la me+ vɔ la, wodi be yewoaɖe asi le ŋunye, elabena nyemewɔ naneke si dze ku o.+ 19 Ke esi Yudatɔwo melɔ̃ ɖe edzi o ta la, eva hiã be mabia be Kaisaro nagbugbɔ nye nya la adrɔ̃ nam,+ ke hã, menye abe ɖe metsɔ nya ɖe nye dukɔa ŋu ene o. 20 Susu sia tae mebia be woana makpɔ mi ne maƒo nu kpli mi ɖo, elabena ame si Israel le mɔ kpɔm na la tae kɔsɔkɔsɔ sia le ŋunye ɖo.”+ 21 Wogblɔ nɛ be: “Míexɔ agbalẽ aɖeke tso Yudea le ŋuwò o, eye nɔvi siwo tso afi ma va la dometɔ aɖeke hã meƒo nu alo gblɔ nya vɔ̃ aɖeke tso ŋuwò o. 22 Ke míekpɔe be esɔ be míase nu si le susu me na wò, elabena le nyateƒe me la, míenyae be woƒoa nu tsia tre ɖe kɔmama sia ŋu+ le afi sia afi.”+ 23 Eya ta woɖo ŋkeke si woava kpe kplii la nɛ, eye ame siwo va egbɔ le afi si wòdze la sɔ gbɔ ŋutɔ. Eye wòɖi ɖase le Mawu Fiaɖuƒe la ŋu tsitotsito tsɔ ɖe nya la me na wo tso ŋdi va se ɖe fiẽ, eye wòna kpeɖodzi wo tso Mose ƒe Se+ la kple Nyagblɔɖilawo ƒe agbalẽwo+ me ku ɖe Yesu ŋu.+ 24 Wo dometɔ aɖewo xɔ nya siwo wògblɔ la dzi se; bubuawo mexɔ edzi se o. 25 Esi woƒe nu mesɔ o, eye wonɔ dzodzom la, Paulo gblɔ nya ɖeka sia na wo be: “Gbɔgbɔ kɔkɔe la gblɔe nyuie to nyagblɔɖila Yesaya dzi na mia tɔgbuiwo 26 be, ‘Yi dukɔ sia gbɔ nàgblɔ na wo be: “Miasee baa, gake miase egɔme akpɔ o; eye miakpɔ nu baa, gake miadze sii gbeɖe o.+ 27 Elabena dukɔ sia ƒe dzi ku atri, wosee kple woƒe towo, ke womewɔ edzi o, eye womia woƒe ŋkuwo, ne woagakpɔ nu kple woƒe ŋkuwo, eye woase nu kple woƒe towo, eye woatsɔ woƒe dziwo ase egɔme, be woatrɔ ne mada gbe le wo ŋu o.” ’+ 28 Eya ta nenɔ nyanya na mi be woɖo Mawu ƒe xɔxɔdɔ sia ɖe dukɔwo;+ woawo ya woaɖo toe godoo.”+ 29 * —— 30 Ale wònɔ afi ma le xɔ si eya ŋutɔ haya+ me ƒe eve blibo, eye wòxɔa ame siwo vaa egbɔ la nyuie. 31 Eɖea gbeƒã na wo tso Mawu Fiaɖuƒe la ŋu, eye wòfiaa nu siwo ku ɖe Aƒetɔ Yesu Kristo ŋu la wo faa*+ mɔxeɖenu aɖeke manɔmee.\n^ Alo, “afi ma tɔwo.”\n^ Helagbe me nya Dike, si anya nye mawunɔ si biaa hlɔ̃ ɖe eteƒe loo alo anye susu si le ameawo si le nu dzɔdzɔe wɔwɔ ŋu.\n^ Alo, “kple dzideƒo.”


“KEKELI nedo!” Le ƒe alafa 19 lia me le United States la, eva hiã be woadi akaɖimemi yeye aɖe si axɔ ɖe akaɖimemi siwo woɖena tso aminuwo, bosomi, kple nu bubuwo me, siwo mexɔna nyuie o la teƒe. Ami kae wòanye? Eyae nye tomemi! Afikae woakpɔe le?\nLe ƒe 1859 me la, Edwin L. Drake, si nye ketekemɔdzikpɔla si xɔ dzudzɔ le dɔme, zã dokumɔ̃ xoxo aɖe tsɔ ku do yi tome meta 22 heke ɖe tomemi ŋu zi gbãtɔ le teƒe aɖe si te ɖe Titusville ŋu, le Pennsylvania, U.S.A. Nenemae amikudɔa dze egɔmee. Keke ɖe tomemi ŋu le xexeame ƒe teƒe geɖe nye nusi kpɔ ŋusẽ gã aɖe ɖe dukɔwo ƒe ganyawo kple dunyahenyawo dzi. Eva nye akaɖimemi tsoƒe nyui aɖe si dim xexeame nɔ vevie la.\nEteƒe medidi o amewo nɔ anyigbawo ƒlem kpatakpata henɔ amidowo kum kple ŋkubiã le United States ƒe teƒe siwo wobe wonye nuto siwo me ami nɔ. Le ƒe mawo me la, ebɔ be woase be ame aɖewo va zu kesinɔtɔwo kpata eye be ame mawo dometɔ aɖewo gadze anyi kpata. Nukutɔe la, Edwin Drake, si nye ŋutsu si ku amido gbãtɔ le Pennsylvania hã va dze anyi le hokpɔkpɔ kpata megbe.\nAlesi amisitsatsa va nɔ dzidzedze kpɔm etɔxɛe, alo ɖewohĩ le ekuku le agbɔsɔsɔ gã aɖe me tae o, amikudɔwɔƒe si le Pennsylvania va dze anyi kpata zi gbãtɔ. Ami ƒe asi ɖiɖi tso dɔlar 20 gago ɖeka va ɖo cent 10 gago ɖeka! Amia kuku le agbɔsɔsɔ gã ŋutɔ me kple amisitsatsa ŋuti nyatakaka masɔmasɔwo na eƒe asi va yi to, eye ami vɔ le amido aɖewo me kpata. Ɣeyiɣi mawo ŋuti ŋkuɖodzinu tɔxɛ aɖee nye Pithole City si le Pennsylvania, si zu aƒedo egbea. Du like sia si me nuwo yi edzi le nyuie la gbã—le ƒe ɖeka kple afã ko megbe. Nuwo ƒe dziyiyi kple toyiyi mawo gbɔna amisitsatsa ƒe ŋutinya ƒe akpa vevi aɖe nye ge.\nLe ƒe 1870 me la, John D. Rockefeller kple ame ʋɛ aɖewo ɖo amisitsaha si ŋkɔe nye Standard Oil Company. Adzɔha sia koe dzraa kerosene vaseɖe esime ame bubuwo va nɔ edzram, vevietɔ tso Russia amikuhawo dome. Wo dometɔ ɖekae nye Marcus Samuel, amesi ɖo Royal Dutch/Shell Group si li egbea anyi. Gakpe ɖe eŋu la, le Nobel dadaviwo * ƒe aɖaŋudzedze ta la, woɖo amisitsaha sẽŋu aɖe le Russia, eye amikuƒe si le Baku gbɔe woƒlea ami tsonae.\nEsiae nye amisitsaha vovovowo ƒe ŋutinya ƒe gɔmedzedze. Tso ɣemaɣi la, wova ɖo ƒuƒoƒowo kple habɔbɔwo bena woato wo dzi aƒo asa na ami ƒe asi kple ekuku ƒe kemalimali si nɔ anyi le gɔmedzedzea me. Wo dometɔ ɖekae nye Mɔ̃memi Ðoɖedutadukɔwo ƒe Habɔbɔ (OPEC, le Eŋlisigbe me), si me tɔ 11 ƒe anyigba me ami si wokpɔ le xexeame katã la ƒe akpa gãtɔ le.—Kpɔ aɖaka si le axa 7.\nAmi Agbɔsɔsɔ Kae Kpɔtɔ Le Tome, eye Afikae Wòle?\nLe ƒe alafa 19 lia ƒe nuwuwu la, anye ne elektrikkaɖi ƒe teƒe geɖe ɖoɖo na amisitsahawo dze anyi kloe. Gake mɔ̃ vevi aɖe ƒe toto na meva dzɔ nenema o—si nye mɔ̃ si nɔa lɔriwo me. Petrol, si nye mɔ̃memi si woɖe tso tomemi me, va hiã ŋutɔ na lɔriwo, siwo nɔ dukɔ deŋgɔwo me xoxo le ƒe 1920-awo ƒe nuwuwu. Fifia ami agbɔsɔsɔ geɖe va hiã hena mɔzɔzɔ le xexeame godoo, gake afikae woakpɔe le?\nEsi ƒeawo va nɔ yiyim la, ami ƒe nuvevinyenye le xexeame ƒe asitsanyawo me gasẽ ɖe edzi le amikuƒe yeye siwo ŋu wole kekem ɖo le xexeame ƒe teƒe vovovowo—siwo ade 50,000 la ta! Gake menye amikuƒe agbɔsɔsɔ si ŋu woke ɖoe nye nu vevitɔa le amikudɔ me o, ke ami agbɔsɔsɔ si woakpɔ le teƒeae. Ami agbɔsɔsɔ kae woate ŋu akpɔ le teƒe mawo?\nAmikuƒe siwo woate ŋu akpɔ ami gago biliɔn atɔ̃ ya teti le—si woyɔna be amikuƒe gãwo—la nye amikuƒe lolotɔwo kekeake le hatsotso siwo me woma wo ɖo dome, eye woyɔa esi kplɔe ɖo (afisi woate ŋu akpɔ tso gago miliɔn alafa atɔ̃ dzi yi gago biliɔn atɔ̃ le) la be amikuƒe siwo ƒe lolome kplɔ gãtɔ kekeake ɖo. Togbɔ be wotɔ asi dukɔ 70 aɖewo dzi le “Anyigbaŋutinumekuku si United States Wɔ le 2000 me tso Xexeame ƒe Aminyawo Ŋu” me be ami le woƒe anyigba me hã la, wo dometɔ ʋɛ aɖewo koe lolo. (Kpɔ aɖaka si le axa 7.) Amikuƒe gãtɔwo kekeake ƒe akpa gãtɔ ƒe ƒuƒoƒo le Arabia kple Iran tɔwo ƒe anyigba ƒe tsiteƒewo, si nye Persia-ƒukɔme ƒe nutowo me.\nAmikuƒe yeyewo didi metɔ o. Ke boŋ mɔ̃ɖaŋununya deŋgɔwo va wɔe be ele ŋgɔ yim ŋutɔ. Fifia la, Caspian-ƒua ƒe nutowo, afisi dukɔ siwo nye Azerbaijan, Iran, Kazakhstan, Russia, Turkmenistan, kple Uzbekistan lee amikuhawo trɔ susu ɖo vevie. United States ƒe Dzɔdzɔmeŋusẽ Ŋuti Nyatakakanaha gblɔ be ami kple gas geɖe ŋutɔ le nuto siawo me woate ŋu aku. Wole afisi woate ŋu atsɔ ami si woaku la atoe ayi dukɔ bubuwo me, abe etsɔtsɔ ato Afghanistan ene, ŋuti numekuku wɔm. Woke ɖe teƒe bubu siwo woagate ŋu akpɔ ami le ŋu le Titina Ɣedzeƒe, Greenland, kple Afrika ƒe teƒe aɖewo. Ke hã alesi woatrɔ asi le tomemi si nye haidrodzin kple karbɔn bablawo ŋu wòazu ŋusẽtsoƒe kple nuzazã siwo ŋudɔ wowɔna le gbesiagbegbenɔnɔ me hã nye nya bubu kura.\nAlekee Wokua Amii?\nAnyigbaŋutinunyalawo kple anyigbadzidzelawo diaa teƒe siwo woate ŋu akpɔ ami le le tome. Ne wodzidze teƒea hekpɔ nusiwo woado akpɔ vɔ la, wokua doa be woakpɔ ɖa be ami le teƒea nyateƒe hã. Le ami kuku ƒe gɔmedzedze la, ne woku do ke ɖe ami ŋu la, ba kple ami te ŋu dona kpoyi hlẽna ɖe mo na ame, eye ami si ŋu woke ɖo te ŋu gbagbana ɖe anyigba. Gake to nudzidzemɔ̃wo kple dɔwɔnu tɔxɛ aɖewo zazã me la, mɔ siwo dzi wotona kua ami egbea wɔnɛ be esia megadzɔna o. Dokunuwo li wozãna egbea tsɔ kua do siwo mekekena o evɔ wodea to la hãe.\nƲɛʋɛʋɛ la, ŋusẽ si naa ami kple gas dona le amidoa me nu va ɖiɖina, eye be woakpɔ egbɔ be ŋusẽa nagayi to o la, wodoa tsi, atike aɖewo, carbon dioxide, alo gas bubuwo abe nitrogen ene ɖe toa me. Ami ƒe totome te ŋu nɔna vovovo, le teƒe si wole ekum le ƒe nɔnɔme nu. Zi geɖe la, ami si le tsroloe koŋue dzea amikulawo ŋu, elabena ekuku kple eɖaɖa le bɔbɔe wu.\nAbe alesi Amerika Tomemi Ŋuti Numekuƒe ɖe nu mee ene la, egbegbemikumɔnuwo dometɔ aɖee nye be woaɖe doa wòanye do ɖeka si ayi to tẽ gbã, eye ne eɖo goglome aɖe la, woaɖee wòamlɔ anyi lɔbɔɔ abe alesi wodzea tsitoƒee ene, si wɔnɛ be womegaɖea do vovovowo ɖe teƒea hafi kena ɖe ami ŋu o. Amikuku le ƒugɔme, si dze egɔme le ƒe 1947 me le Mexico-ƒukɔme na amikudɔa dzi ɖe edzi geɖe. Enye nyateƒe be amikumɔnu si wozã va kpɔa ŋusẽ ɖe asi si dzi wodzraa amia ɖo la dzi. *\nAleke Wokɔa Ami Yia Teƒeteƒewoe?\nLe ƒe 1863 me le Pennsylvania la, wowɔ atipɔmpi siwo ƒe do le suesue si me wotsɔa ami tonae, elabena atipɔmpiawo mexɔ asi fũ o eye wozazã le bɔbɔe wu be woakɔ amia ɖe galɔn 42 gagowo me atsɔ ade kekewo me sɔwo nahe. * Wotrɔ asi le pɔmpi mɔnu sia ŋu egbea ŋutɔ eye wowɔ wo le agbɔsɔsɔ geɖe me. Le Amipɔmpiwɔlawo ƒe Habɔbɔ ƒe nya nu la, pɔmpi siwo United States dukɔa ɖeɖe zãna le ami tsɔtsɔ yi teƒewoe me ƒe didime nye kilometa 300,000!\nMenye tomemi si woku koe wotsɔna toa pɔmpi mawo siwo wowɔ kple gakpowo me yina amiɖaƒewoe o, ke wotsɔa ami si woɖa hã toa wo me yia edzralawo hã gbɔe. Wowɔ mɔ̃ aɖewo kpe ɖe egbegbe amipɔmpiwo ŋu siwo léa ŋku ɖe ami ƒe sisi kple ŋusẽ si wòtsɔ le sisim to pɔmpiawo mee ŋu. Wonye mɔ̃ sue aɖewo siwo toa amipɔmpigakpo siwo didi kilometa alafa geɖewo la me heléa ŋku ɖe gakpoawo ŋu, Mɔ̃ si Dea Dzesi Gakpoa ƒe Akpa Siwo Ŋɔ Sue gɔ̃ hã, kple esi léa ŋku ɖe gakpoa ƒe akpa siwo gbã ŋu hã li. Gake ɖewohĩ nusi mɔ̃memizãlawo akpɔ adze sii koe nye nyanyanadzesi be amipɔmpigakpo to toa me eye be mele be woaku do le teƒe ma ƒe akpa aɖeke o.\nTogbɔ be amipɔmpigakpowo ɖea vi hã la, womate ŋu azãe atsɔ aɖo ami gbogbowo ɖe ƒugodo o. Gake adzɔha siwo nye amisitsaha gbãtɔwo kpɔ ta na esia hã—eyae nye amitsɔmeli gãwo. Wowɔ meli siawo etɔxɛe be woƒe didime te ŋu ɖona meta 400. Amitsɔmeliwoe nye meli gãtɔwo kekeake siwo toa ƒu dzi eye wote ŋu tsɔa ami gago miliɔn ɖeka alo wu nenema. Ke hã, togbɔ be amitsɔmeliwo dzena ʋu sesẽwoe hã la, kuxi aɖe le wo ŋu si womete ŋu kpɔ ta na haɖe o, abe alesi aɖaka si nye “Ami ƒe Gbeƒuƒu” ɖee fia ene. Tɔdziʋuwo kple ketekewo hã tsɔa ami le agbɔsɔsɔ me. Ke hã dɔ siwo wòlɔ ɖe eme be tomemi nazu nu woazã ƒe akpa aɖe koe ekɔkɔ tso ekuƒe ayi eɖaƒee nye.\nGakpo kɔkɔ si me dzo le bibim le le yame vlavlavla—afisi wotɔa dzo ami gbegblẽwo le—nye dzesi be amiɖaƒee nye ma kpɔm nèle. Zi geɖe le amiɖaƒe gã siawo la, wololoa tomemi henaa wòtoa amiɖamɔ̃ vovovo me, eye mɔ̃ siawo ɖea ami hamehame siwo wokpɔna le tomemi babla me la ɖe vovo tso wo nɔewo gbɔ. Akpa vovovo siawo dometɔ aɖewo tsoa matomatoa—gas ƒomeviwo abe butane ene—dzi va ɖoa tototɔwo, siwo wotsɔna wɔa mɔ̃memiwo kple nu bubuwoe dzi. (Kpɔ axa 8-9.) Gake biabiaa gali kokoko be, Yayra kple fiƒodee ami nyea?\n^ mm. 6 Wo dometɔ ɖeka, Alfred Bernhard Nobel, ye va nye Nobel Nunanawo ɖoanyila.\n^ mm. 16 “Wobu akɔnta be xɔ kɔkɔ aɖe si wode sekee ɖe Mexico-ƒukɔme ƒe teƒe si goglo meta 300 kple edzivɔwo dzi mee wonɔna kua ami si ƒe agbɔsɔsɔ ade esi wokuna le Titina Ɣedzeƒe ƒe teƒe 65.”—The Encyclopædia Britannica.\n^ mm. 18 Le amikuku ƒe gɔmedzeɣi la, atigagowo mee wokɔa ami ɖo hetsɔna yia teƒeteƒewoe, abe alesi wodea wein atigagowo mee ene.—Kpɔ aɖaka si le axa 5.\nGAGO ALO TƆN?\nGalɔn 48 weingagowo mee Pennsylvania amikuha gbãtɔwo dea amii tsɔ yina teƒe vovovowo. Mlɔeba la, galɔn 42 koe wova dena gagoa me be wòaganɔ ɖuɖum ne wokɔe yinae o. Gago (si me galɔn 42 nɔna) zãmee wogale egbea le amisitsatsa me.\nTso gɔmedzedzea me la, ƒu dzie wotsɔa ami si wotsɔna yia Europae la tonae, eye zi geɖe la, tɔn mee wodzidzenɛ ɖo hedanɛ kpɔa eƒe kpekpeme, abe alesi wowɔnɛ egbea ene.\nNyawo tsoƒe: American Petroleum Institute\nALEKE TOMEMI WƆNA ZUA TOMEMI?\nDzɔdzɔmeŋutinunyala akpa gãtɔ ƒe nukpɔsusu tso keke ƒe 1870-awo me enye esi woyɔna be biogenic nukpɔsusu. Nukpɔsusu sia fia be “dzɔdzɔmenu aɖe le atiwo kple lãwo me si va zua tomemi kple gas ne wonyunyɔ ɖe tome le ƒe geɖewo megbe, eye kpetomedo suesuewo mee woxana ɖo le [Anyigbaa ƒe] tume.” Mɔ sia dzie tomemi—si nye haidrodzin kple karbɔn babla—tona zua tomemi. Gake tso ƒe 1970-awo me la, dzɔdzɔmeŋutinunyala aɖewo va le ɖi kem nukpɔsusu sia.\nLe magazine si nye Proceedings of the National Academy of Sciences, August 20, 2002 ƒe tata me la, wota nyati si nye “Alesi Haidrodzin Kple Karbɔn Wɔna Zua Tomemi.” Magazinea ŋlɔlawo ʋli nya be “Anyigbaa ƒe tume ʋĩe tomemi dzea egɔme le” eye menye alesi ame geɖe xɔe se be edzea egɔme le teƒe si meɖo anyigbaa ƒe tume ʋĩ o la ene o.\nDzɔdzɔmeŋusẽŋununyala Thomas Gold gblɔ nukpɔsusu aɖe si ŋu nyahehe geɖe fɔ ɖo eye wòɖe eme le eƒe agbalẽ si nye The Deep Hot Biosphere—The Myth of Fossil Fuels me. Eŋlɔ be: “United States kple Europa ƒe teƒe geɖe xɔ nukpɔsusu si nye be dzɔdzɔmenu aɖe si le atiwo kple lãwo me si nyunyɔ ɖe tome ƒe gbogbowoe va zua haidrodzin kple karbɔn si nye tomemi la de eme ale gbegbe be wodzudzɔ nukpɔsusu bubu ŋuti numekuku wɔwɔ. Mele alea le dukɔ siwo nye Soviet Union tsã la me o.” Nusitae “wòanɔ nenemae nye be nukpɔsusu bubu si nye abiogenic dzie Russiatɔ bubume atikedokpɔla Mendeleyev xɔ se ke [menye be tomemi do tso dzɔdzɔmenu aɖe si le ati kple lãwo me si nyunyɔ ɖe tome ƒe geɖe megbe me o]. Numeɖeɖe siwo wòna la de to ale gbegbe egbea gɔ̃ hã, le alesi nyatakaka siwo le mía si la keke tae ta.” Nukae nye abiogenic nukpɔsusua?\nGold gblɔ be: “Abiogenic nukpɔsusua fia be haidrodzin kple karbɔn nye nusiwo wotsɔ wɔ anyigba la ŋutɔe, siwo nɔ bablam vivivi le ƒe siwo ade biliɔn 4.5 siwo va yi me.” Le nukpɔsusu sia nu la, nusiwo va zu tomemi la nɔ anyigbaa ƒe tume tso keke anyigbaa wɔɣi ke. *\n^ mm. 37 Nyɔ! medea nukpɔsusuawo dometɔ aɖeke dzi o. Wo ŋuti nyatakaka koe wònana.\n[Aɖaka/Nɔnɔmetata si le axa 10, 11]\nAMI ƑE GBEƑUƑU\n▪ Ami si ɖuɖu le amitsɔmeliwo me tso ƒe 1970 me va ɖo ƒe 2000 me ƒe agbɔsɔsɔe nye tɔn 5,322,000\n▪ Ami agbɔsɔsɔ gãtɔ kekeake ƒe gbeƒuƒu dzɔ le ƒe 1979 me esime amitsɔmeli si nye Atlantic Empress do go kple meli bubu si nye Aegean Captain le Carib-ƒua dzi, si me ami tɔn 287,000 ƒu gbe le\n▪ Exxon Valdez nye amitsɔmeli gãtɔ kekeake siwo me ami ɖuɖu le 34 lia\n▪ Togbɔ be ami ƒe ɖuɖu le amitsɔmeliwo me ƒe akpa gãtɔ tsoa dɔwo abe ami kɔkɔ ɖe meliawo me, ami ɖeɖe le wo me, kple ami kɔkɔ ɖe meli ƒe amidzraɖoƒe ene gbɔ hã la, amitsɔmeliwo ƒe gododo kple ke sisi koŋ gbɔe ami ƒe gbeƒuƒu gãtɔ kekeake tsona\n▪ Nusiwo gbɔ ami ƒe gbeƒuƒu gã aɖewo tso tsɔ wu amitsɔmeliwo:\n● Ixtoc I, si nye amikutɔdziʋu si gbã le Mexico-ƒukɔme le ƒe 1979 me. Ami agbɔsɔsɔ si ƒu gbe: Galɔn 140,000,000\n● Amikuƒe aɖe si gbã le Persia-ƒukɔmea dzi le ƒe 1983 me. Ami agbɔsɔsɔ si ƒu gbe: Galɔn 80,000,000\n● Ami si woɖo koŋ trɔ kɔ ɖe Persia-ƒukɔmea me le ƒe 1991 me. Ami agbɔsɔsɔ si do: Galɔn 240,000,000\nAmitsɔmeli “Erika” si nyrɔ le afisi gogo Penmarch Point, France, December 13, 1999\nNy awo tsoƒe: International Tanker Owners Pollution Federation Limited, “Oil Spill Intelligence Report,” “The Encarta Encyclopedia”\nAMIKUKU MƆNUAWO ME ÐEÐE BƆBƆE\nMɔ̃ si Xɔa Mɔfiame Tsoa Yamenyatakakaxɔɖoɖamɔ̃ Gbɔ si naa mɔfiame nyuiwo hena tomemiteƒewo didi le xexeame godoo\nƲU GÃ SI ƲUƲUA ANYIGBA\nAnyigbaʋuʋudzidzemɔ̃ zazã mɔnu, enye mɔnu aɖe si wozãna tsɔ léa gbeɖiɖi ƒomevi vovovo siwo yia edzi le tome ne woku ʋu kpekpe aɖewo to teƒea, si naa anyigbaa ʋuʋuna bena woalé to ɖe gbeɖiɖiawo ŋu anya ne ami le teƒea\nANYIGBA ƑUƑUIWO DZI AMIDOWO\nWokua ami le teƒe vovovo siawo siwo nye anyigba ƒuƒui dzi, ƒuta, kple tɔ gɔme. Be ami nayi edzi anɔ amidoa me vam le agbɔsɔsɔ me la, wokɔa gas alo tsi ɖe amidoa me\nWozãa ƒugɔmeʋu siwo wote ŋu nɔa gota fea mɔ̃ na wòwɔa dɔ tsɔ ɖia tɔgɔmemikuƒe ƒe dɔwɔnuwo ɖe atsiaƒua gɔmee\nMɔ̃ɖaŋudɔwɔla nɔa adzɔge fea mɔ̃ na dokumɔ̃a eye mɔ̃ bubuwo le dokumɔ̃a ŋu siwo léa ŋku ɖe kpeawo ƒe nɔnɔme ŋu\n3—AMI KƆKƆ TSO EKUƑE YI TEƑEWO\nAmipɔmpigakpo siwo dzena le anyigba, esiwo woɖina ɖe tome, kple esiwo woɖina ɖe ƒu gɔme mee woyɔa ami tonae yia teƒeteƒewoe. Mɔnu bubu siwo dzi wotona kɔa ami tsoa ekuƒe yia teƒewoe nye amitsɔʋuwo, meliwo, kple ketekewo\nWololoa tomemi heɖea amimenu ƒomevi vovovo siwo wote ŋu zãna tsɔ wɔa gbesiagbenuzazã vovovowoe tsoa eme\nNe wololo tomemi si nye haidrodzin kple karbɔn babla dade, yibɔ le kpodzo me la, etrɔna zua gas ƒomevi vovovo siwo ƒe nɔnɔme nɔna abe afu ene. Ne gas siawo le amiɖamɔ̃ vovovo siwo ƒe dzoxɔxɔ le vovovo me tom la, wogbugbɔna blana zua amitsi. Esia mee wotona kpɔa ami ƒomevi vovovowo tsona tomemi mee\n20°C → GAS SIWO WOÐANA Wo dometɔ aɖewoe nye methane,\nethane, propane, kple butane\n20°-70°C → PETROL Enye mɔ̃memi si lɔriwo zãna\nkple aŋenuwo wɔnu\n70°-160°C → NAPHTHA Wote ŋu tsɔnɛ wɔa aŋenuwo,\nmɔ̃memi, kple atike aɖewoe\n160°-250°C → KEROSENE Wotrɔa asi le eŋu wònyea mɔ̃memi\nsi yameʋuwo zãna kple stov dzodomi\n250°-350°C → GAS OIL Wotrɔa asi le eŋu wòzua diesel\nkpakple amiɖakpodzo dzodomi\n400°C → AMIBA Wotrɔa asi le eŋu hezãna le amiɖamɔ̃wo me,\n↑ ↑ wotsɔnɛ wɔa mɔ̃memi totowo,\nAMIÐAKPODZO bosomikaɖiwɔnuwo, grease, kple aŋɔ\nWotsɔa afu si dona le tsi fiefie me tsakana kple atikewɔ xɔdzo aɖe tsɔ tua tomemii. Mɔ sia dzie wotona haidrodzin kple karbɔn babla si nye tomemia tuna nyuie woɖana\nWotsɔ atikewɔa tsaka haidrodzin kple karbɔn babla kpakple afu si dona le tsi fiefie me\nETHANOL AŊE MƆ̃MEMIDZROTIKE\nWozãa tomemi me Tomemi me nu Wotsɔa atike sia\nnu sia tsɔ wɔa aŋɔ siwowoyɔna be dzroa tomemi me\nsiwo wosina na nuwo, benzene kple nu si woyɔna be\natsyɔ̃ɖomiwo, ami ethylene ye Octane si wɔnɛ\nʋeʋĩwo, adzalẽ wotsakana tsɔ be eƒe dzoléleŋusẽ\nƒomeviwo, kple wɔa aŋenu aɖewoe nu ɖiɖina le mɔ̃wo me,\nama siwo wodea nui henaa mɔ̃wo wɔa dɔ nyuie\n[Akɔntabubu si le axa 7]\nTEƑE SIWO KOŊ WOKUA AMI LE\nAgbɔsɔsɔawo fia ami gago biliɔn geɖe si le dukɔa si. Esiwo ŋu womeke ɖo haɖe o mele eme o\n▪ OPEC habɔbɔ me tɔ\n• Dukɔ si si amikuƒe gã ɖeka alo sɔgbɔ le\nAmido si me ami dzina ɖo vivivi\nAmikuƒe gbãtɔ, Titusville, Pennsylvania, ƒe 1859\nAmi ƒe dodo sesĩe kpoyi le amido aɖe me le Texas\nAmikuƒe gbãtɔwo dometɔ ɖeka, Beaumont, Texas\nAmitsɔkeke si hem sɔwo le\nAmikuƒe si lé dzo le Kuwait\nFotoawo katã: Brown Brothers\nƉoe Ɖe Amewo Ɖoe Ɖe Amewo Tomemi—Alekee Wokunɛ?\ng03 11/8 axa 4-11


Ne Viwò Nye Wɔametɔ | Ƒome Ƒe Dzidzɔkpɔkpɔ\nGBE BUBU Afrikaans Albanian Amharic Arabic Armenian Azerbaijani Bicol Bislama Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kazakh Kikuyu Kiluba Kinyarwanda Kirghiz Korean Kwangali Lingala Lithuanian Macedonian Malagasy Mongolian Myanmar Ngabere Norwegian Nzema Oromo Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Solomon Islands Pidgin Spanish Sranantongo Swahili Swedish Tagalog Tahitian Tatar Telugu Thai Tigrinya Tsonga Turkish Twi Ukrainian Vietnamese Xhosa Yoruba Zande Zulu\nCARLO: * “Dɔléle aɖe le mía viŋutsu Angelo ŋu si woyɔna be ‘Down syndrome.’ Edzi kpɔkpɔ nana ɖeɖi tea mía ŋu, míebua tame, hetsia dzimaɖi. Bu nu si gbegbe wòbia be woakpɔ ɖevi si le lãmesẽ me dzi ŋu kpɔ. Míehiã na ema ƒe teƒe alafa ɖeka. Ewɔnɛ be kuxi ɖoa míaƒe srɔ̃ɖeɖea me ɣeaɖewoɣi.”\nMIA: “Nu suetɔ kekeake si míafia Angelo la gɔ̃ hã bia kutrikuku kple dzigbɔɖi geɖe ŋutɔ. Ne ɖeɖi te ŋunye la, dzi kuam kabakaba si wɔnɛ be nyemegbɔa dzi ɖi na srɔ̃nye Carlo o. Masɔmasɔwo doa mo ɖa ɣeaɖewoɣi, eye wòhea dzre vanɛ.”\nÈɖo ŋku gbe si gbe nèdzi viwòa dzia? Ðikeke mele eme o be èdi vevie be yeakɔe ɖe akɔnu. Gake le dzilawo abe Carlo kple Mia ene gome la, dzimaɖitsitsi va gblẽa woƒe dzidzɔkpɔkpɔa me ne wogblɔe na wo be vi si wodzi la nye wɔametɔ.\nÐe viwò aɖe nye wɔametɔa? Ke ɖewohĩ èbu eŋu kpɔ be ɖe yeate ŋu akpɔ edzi hã. Ne nenemae la, ke lé dzi ɖe ƒo. Dzilawo abe wò ene te ŋu nɔ te ɖe kuxi siwo me tom nèle la nu. Míadzro kuxi siwo me ame geɖe tona la dometɔ etɔ̃ siwo anya dze ŋgɔwò kple ale si nunya si le Biblia me la ate ŋu akpe ɖe ŋuwò la me.\nKUXI GBÃTƆ: ESESẼ NA WÒ BE NÀXƆE ASE BE VIWÒ NYE WƆAMETƆ.\nDzigbãnyae wònyena na dzila geɖe be yewo vi nye wɔametɔ. Juliana, si nye dzila aɖe le Mexico, gblɔ be: “Esi ɖɔktawo gblɔ na mí be ahɔhɔ̃medɔ si nana wozua wɔametɔ la le mía viŋutsu Santiago ŋu la, nyemexɔe se o. Nye dzi gbã gudugudu.” Ame aɖewo hã sena le wo ɖokui me abe Villana, si nye vidada le Italy la ene. Egblɔ be: ‘Metiae be madzi vi togbɔ be menya be kuxiwo ate ŋu ado mo ɖa le ƒe si mexɔ ta hã. Eya ta ne vinyea le kuxiwo me tom le eƒe wɔametɔnyenyea ta la, mebua fɔ ɖokuinye.’\nNe dzi ɖena le ƒowò alo èbua fɔ ɖokuiwò la, ka ɖe edzi be menye wò ɖekae o. Mawu meɖoe be amegbetɔwo nanɔ dɔ dzem hafi o. (1 Mose 1:27, 28) Mewɔ dzilawo kple ŋutete be woanɔ te ɖe nɔnɔme siwo mele dzɔdzɔmenu o la nu bɔbɔe o. Eya ta menye nu gbegblẽe wònye be “nàxa nu” le viwòa ƒe lãmesẽkuxia ta o. Axɔ ɣeyiɣi hafi nàgaɖo ɖokuiwò me ahatrɔ ɖe nɔnɔmea ŋu.\nKe ne èbua fɔ ɖokuiwò ɖe viwòa ƒe wɔametɔnyenyea ta ya ɖe? Ðo ŋku edzi be ame aɖeke mese ale si wòdzɔnae be wodzia ame kple dɔléle aɖe, kpakple akpa si nutoa me wɔna le dɔlényawo me la gɔme bliboe o. Ate ŋu adzɔ hã be nàdi be yeabu fɔ srɔ̃wò, gake ɖu ɖokuiwò dzi. Anyo wu ne èwɔ nu aduadu kple srɔ̃wò helé fɔ ɖe viwòa dzi kpɔkpɔ ŋu.—Nyagblɔla 4:9, 10.\nAÐAŊUÐOÐO: Srɔ̃ nu tso viwòa ƒe dɔlélea ŋu. Biblia gblɔ be: “Ebia nunya be ƒome nyui nanɔ ame si, eye gɔmesese wotsɔna lia kee.”—Lododowo 24:3, New Century Version.\nÀte ŋu asrɔ̃ nu geɖe tso atikenyalawo gbɔ kpakple agbalẽ siwo ŋu kakaɖedzi le la me. Míate ŋu atsɔ nusɔsrɔ̃ tso viwòa ƒe dɔlélea ŋu asɔ kple gbegbɔgblɔ yeye sɔsrɔ̃. Asesẽ le gɔmedzedzea me ya, gake àte ŋu ava ɖu tu nɛ.\nCarlo kple Mia, siwo ŋu nya míegblɔ va yi la di nyatakakawo tso woƒe ɖɔktawo kple habɔbɔ aɖe si wɔa numekuku tso dɔ si lém wo via le ŋu la gbɔ. Wogblɔ be: “Esia kpe ɖe mía ŋu míenya kuxi siwo wòle be míakpɔ mɔ na kpakple nu nyui siwo ɖevi siwo ŋu Down syndrome le ate ŋu awɔ la hã. Ena míekpɔe be mía via ate ŋu awɔ nu abe ame bubuwo ke ene le nu geɖe me. Esia fa akɔ na mí ŋutɔ.”\nTE MƆNU SIA KPƆ: Wò susu nenɔ nu si viwòa ate ŋu awɔ ŋu. Wɔ ɖoɖo ɖe wɔna siwo me ƒome bliboa ate ŋu akpɔ gome le la ŋu. Ne viwòa kpɔ dzidzedze le nu sue aɖe me gɔ̃ hã la, kafui, eye nàkpɔ dzidzɔ kplii.\nKUXI EVELIA: NU TIA KƆ NA WÒ EYE MÈKPƆA AKƆFALA O.\nÐewohĩ àse le ɖokuiwò me be nu ti kɔ na wò le viwòa dzi kpɔkpɔ ta. Jenney, si nye vidada le New Zealand, gblɔ be: “Ƒe ʋɛ aɖewo tso esime vinyea zu bafa la, ɣesiaɣi si mete kpɔ be mawɔ dɔ bubuwo akpe ɖe nye aƒemedɔwo ŋu la, ɖeɖi tea ŋunye ŋutɔ, eye mefaa avi.”\nKuxi bubue nye be ɖewohĩ mànya ame si nàgblɔ wò nyawo na o. Viŋutsu aɖe le Ben si si nye wɔametɔ si ŋu susumedɔ aɖe hã le. Ben gblɔ be, “Ame akpa gãtɔ mate ŋu ase nu si tututu me tom míele la gɔme akpɔ o.” Ðewohĩ àdi be yeaƒo nu tso eŋu na ame aɖe, gake xɔ̃wò akpa gãtɔ ƒe viwo menye wɔametɔwo o. Eya ta ànɔ hehem ɖe megbe be yeaɖe wò kuxiwo dzi na wo.\nAÐAŊUÐOÐO: Bia kpekpeɖeŋu, eye nàlɔ̃ woakpe ɖe ŋuwò. Juliana, si ŋu nya míegblɔ va yi la gblɔ be: “Ɣeaɖewoɣi la, ekpea ŋu na mía kple srɔ̃nye be míabia kpekpeɖeŋu.” Ke hã, egblɔ kpee be, “Míeva de dzesii be míehiã kpekpeɖeŋu. Ne amewo le kpekpem ɖe mía ŋu la, míekpɔnɛ be womegblẽ mí ɖi o.” Ne ƒometɔ alo xɔ̃wò vevi aɖe be viwòa nava nɔ ye gbɔ le Kristotɔwo ƒe kpekpe alo wɔna bubu aɖe teƒe la, lɔ̃ faa. Biblia me lododo aɖe gblɔ be: “Xɔlɔ̃ lɔ̃a ame ɣesiaɣi, eye wòtrɔna dzɔa ame nɔvi le hiã me.”—Lododowo 17:17.\nKpɔ wò ŋutɔ wò lãmesẽnyawo gbɔ. Abe ale si ko wòhiã be woanɔ ami dzem ade dɔnɔkɔʋu me enuenu hafi wòate ŋu ayi edzi anɔ dɔnɔwo kɔm anɔ kɔdzi yimee ene la, nenema kee wòhiã be nànɔ wò ŋusẽ tum ɖo to nuɖuɖu nyuie, kamedede kple ɖiɖiɖeme dzi, ale be nàte ŋu ayi edzi anɔ be lém na viwòa ale si dze. Javier, si viŋutsu nye bafa la gblɔ be: “Vinyea mate ŋu azɔ o; nye koe kɔnɛ yia afi sia afi, eya ta mekpɔe be ele be manɔ nu ɖum nyuie. Nyee nye eƒe afɔwo!”\nAleke nàwɔ akpɔ vovo ɖe wò lãmesẽnyawo gbɔ kpɔkpɔ ŋu? Dzila aɖewo ɖɔa li wo nɔewo le wo viwo gbɔ kpɔkpɔ me. Esia wɔnɛ be dzila kemɛa tea ŋu ɖina ɖe eme alo kpɔa eƒe hiahiã bubuwo gbɔ. Ahiã be nàɖe ɣeyiɣi si nèzãna ɖe nu siwo mehiã boo o ŋu la dzi akpɔtɔ, eye ate ŋu asesẽ hã be nàda asɔ le wò ɣeyiɣi ŋu dɔ wɔwɔ me. Gake abe ale si Mayuri, si nye vidada aɖe le India, gblɔe ene la, “Vivivi la ava ma wò.”\nƑo nu tso wò kuxiwo ŋu na xɔ̃wò si dzi nèka ɖo. Xɔ̃wò siwo ƒe viwo le lãmesẽ me gɔ̃ hã ate ŋu aɖo to wò veveseseɖeamenutɔe. Àte ŋu ado gbe ɖa na Yehowa Mawu hã. Ðe esia ɖea via? Yazmin, si ƒe vi eve nye wɔametɔwo la gblɔ be: “Ɣeaɖewoɣi la, agbaa va wua tsɔtsɔ nam ale gbegbe be gbɔgbɔtsixe koe tsia ƒonye.” Gake egblɔ kpee be: “Ne medo gbe ɖa na Yehowa bia gbɔdzɔe kple ŋusẽdodo ko la, ŋusẽ yeye gaɖoa ŋunye.”—Psalmo 145:18.\nTE MƆNU SIA KPƆ: Lé ŋku ɖe nu si nèɖuna, ɣeyiɣi si nètsɔna dɔa alɔ̃ kple esi nètsɔna dea kamee ŋu. Di mɔ si dzi nàto aɖe ɣeyiɣi si nèzãna ɖe dɔwɔna siwo mehiã boo o ŋu dzi akpɔtɔ be nàte ŋu akpɔ wò lãmesẽnyawo gbɔ. Nɔ asi trɔm le wò ɖoɖowɔɖia ŋu ne ehiã.\nKUXI ETƆ̃LIA: VIWÒ SI NYE DƆNƆA DZI KPƆKPƆ WƆE BE MÈKPƆA VOVO ÐE ƑOMEA ME TƆ BUBUWO ŊU O.\nÐevi ƒe dɔléle ate ŋu akpɔ ŋusẽ ɖe nu si ƒomea ɖuna, afi si woyina kple vovo si dzilawo kpɔna ɖe wo viwo ŋu la dzi. Esia ate ŋu ana ɖevi bubuawo nase le wo ɖokui me be wogblẽ yewo ɖi. Azɔ hã, dzilawo ate ŋu ava nɔ ɣeyiɣi geɖe zãm ɖe wo vi si nye dɔnɔa ŋu ale gbegbe be womakpɔ vovo ɖe wo nɔewo ŋu o. Lionel, si nye vifofo aɖe le Liberia, gblɔ be: “Ɣeaɖewoɣi la, srɔ̃nye gblɔna be agbaa va tsi ye ɖeka dzi, eye nyemetsɔ ɖeke le eme na mía via o. Esia nana mesena le ɖokuinye me be mede bubu ŋunye o, si wɔnɛ be mewɔa wɔɖenui.”\nAÐAŊUÐOÐO: Wɔ ɖoɖo miakpɔ gome le wɔna aɖe si doa dzidzɔ na viwòwo katã la me, bene woaka ɖe edzi be ètsɔ ɖe le eme na yewo. Jenney, si ŋu nya míegblɔ va yi la, gblɔ be: “Ɣeaɖewoɣi la, míewɔa nu tɔxɛ aɖe na mía vi xoxoetɔ, ne nuɖuƒe si wòlɔ̃a yiyi la tetie míekplɔe yi hã.”\nTsɔ ɖe le eme na viwòwo katã\nMia kple srɔ̃wòa minɔ gbedodoɖa kple dzeɖoɖo dzi be miakpɔ srɔ̃ɖeɖea ta. Aseem, si nye vifofo aɖe le India, si kpeŋuidɔ (alo anyidzedɔ) ɖea fu na via la gblɔ be: “Togbɔ be nu tia kɔ na mía kple srɔ̃nye ɣeaɖewoɣi hã la, míedia ɣeyiɣi nɔa anyi, ɖoa dze hedoa gbe ɖa ɖekae. Ŋdi sia ŋdi, hafi mía viwo nanyɔ la, míedzroa mawunyakpukpui ɖeka me le Biblia me.” Srɔ̃tɔ bubuwo hã ɖoa dze hafi mlɔa anyi. Mi ame evea dome dzeɖoɖowo kple gbedodoɖa tso dzi me ado ŋusẽ miaƒe srɔ̃ɖeɖea ne kuxi sesẽwo do mo ɖa. (Lododowo 15:22) Atsu kple asi aɖe gblɔ be, “ɣeyiɣi siwo me míekpɔ dzidzɔ wu lae nye esime míenɔ kuxi sesẽwo me tom.”\nTE MƆNU SIA KPƆ: Kafu viwò bubuawo ɖe ale si wokpea asi ɖe wo nɔvi si nye wɔametɔa dzi kpɔkpɔ ŋu ta. Ðe wò ŋudzedzekpɔkpɔ kple lɔlɔ̃ fia woawo kple srɔ̃wò siaa.\nMƆKPƆKPƆ NENƆ ASIWÒ\nBiblia do ŋugbe be Mawu ava ɖe dɔléle kple wɔametɔnyenye si le fu ɖem na ɖeviwo kple tsitsiawo siaa la ɖa kpuie. (Nyaɖeɖefia 21:3, 4) Ɣemaɣi la, “duametɔ aɖeke magblɔ be, yele dɔ lém o.” *—Yesaya 33:24.\nGake hafi ɣemaɣi naɖo la, àte ŋu akpɔ dzidzedze le viwò si nye wɔametɔ la dzi kpɔkpɔ me. Carlo kple Mia, siwo ŋu míeƒo nu tsoe va yi la gblɔ be: “Ne ewɔ na wò be èdze agbagba ʋuu wòglo hã la, dzi megaɖe le ƒowò o. Wò susu nenɔ viwòa ƒe nɔnɔme nyuiwo ŋu, elabena eƒe nyuiƒewo sɔ gbɔ.”\n^ mm. 29 Àte ŋu axlẽ nu geɖe tso ŋugbe si Biblia do ku ɖe lãmesẽ deblibo me nɔnɔ ŋu la le agbalẽ si nye Nuka Tututue Nye Biblia ƒe Nufiafia? ƒe ta 3 lia me. Yehowa Ðasefowoe tae.\nNu ka wɔwɔe ana manɔ lãmesẽ me, makpɔ dzidzeme ahate ɖe Mawu ŋu?\nGbe ka gbee megakafu vinye bubuawo ɖe woƒe kpekpeɖeŋu ta?\nVihehe Srɔ̃ɖeɖe Kple Ƒomegbenɔnɔ Ŋutilãmelãmesẽ Kple Susumelãmesẽ Ŋutifafa Kple Dzidzɔkpɔkpɔ


Biblia Nusrɔ̃viwo—Woyɔ Wo Tso Viviti Me—1 Petro 2:9 | Nusɔsrɔ̃\nGBE BUBU Acholi Afrikaans Albanian Amerika Tokunɔgbe Amharic Angola Tokunɔgbe Arabic Argentina Tokunɔgbe Armenian Australia Tokunɔgbe Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazil Tokunɔgbe Britain Tokunɔgbe Bulgarian Catalan Cebuano Chichewa Chile Tokunɔgbe China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Chiyao Chuvash Cibemba Cinyanja Colombia Tokunɔgbe Croatian Czech Czech Republic Tokunɔgbe Dangme Danish Digor Dutch Ecuador Tokunɔgbe Efik Estonian Eŋlisi Eʋegbe Fijian Finland Tokunɔgbe Finnish Fon France Tokunɔgbe Franse Ga Georgian German Germany Tokunɔgbe Greek Guarani Gujarati Gun Hausa Hebrew Hiligaynon Hindi Hiri Motu Hungarian Hungary Tokunɔgbe Ibanag Icelandic Igbo Iloko India Tokunɔgbe Indonesia Tokunɔgbe Indonesian Isoko Italian Italy Tokunɔgbe Japan Tokunɔgbe Japanese Jula Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Kongo Korea Tokunɔgbe Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mexico Tokunɔgbe Mingrelian Mixe Mongolian Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguay Tokunɔgbe Persian Peru Tokunɔgbe Poland Tokunɔgbe Polish Portugal Tokunɔgbe Portuguese Punjabi Quechua (Bolivia) Romanian Runyankore Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Swedish Tagalog Taiwan Tokunɔgbe Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uzbek Venda Venezuela Tokunɔgbe Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Tokunɔgbe Zulu\n“[Yehowa] yɔ mi tso viviti me va eƒe kekeli wɔnukua me.”—1 PET. 2:9.\nHADZIDZI: 116, 102\nGɔmesese ka nue Mawu ƒe amewo va nɔ Babilon ƒe aboyo me tso ƒe alafa evelia Kristotɔwo Ŋɔli (K.Ŋ.) me le?\nLe ƒe alafa 15 lia ƒe domedome la, nu kawoe wɔe be amewo va kpɔ gbɔdzɔe vie tso alakpasubɔsubɔ ƒe ŋusẽkpɔɖeamedzi me?\nLe ƒe 1800-awo ƒe nuwuwu lɔƒo la, agbagba kawoe amesiaminawo dze be yewoase Mawu ƒe Nyaa gɔme nyuie?\n1. Ƒo nu tso nu siwo dzɔ le Yerusalem tsrɔ̃ɣi ŋu.\nLE ƑE 607 Do Ŋgɔ Na Yesu me la, Babilontɔwo ƒe aʋakɔ gã si Fia Nebukadnezar II lia nɔ ŋgɔ na la va dze Yerusalem dugã la dzi. Biblia gblɔ le ale si gbegbe wokɔ ʋu ɖii ŋu be: “[Nebukadnezar tsɔ] yi wu woƒe ɖekakpuiwo le woƒe kɔkɔeƒe la ƒe aƒe la me; eye mekpɔ nublanui na ɖekakpui alo ɖetugbui, ame tsitsi alo ame si ŋu wɔna vɔ le o. . . . Etɔ dzo Mawu vavã la ƒe aƒe la, eye wògbã Yerusalem ƒe gli la ƒu anyi; etɔ dzo eme mɔ́ sesẽwo katã, eye wògblẽ eƒe nu nyuiwo katã dome.”—2 Kron. 36:17, 19.\n2. Aleke Yehowa xlɔ̃ nu eƒe dukɔa tso tsɔtsrɔ̃ si gbɔna Yerusalem dzi ŋu, eye nu kae wògblɔ be adzɔ ɖe Yudatɔwo dzi?\n2 Mele be Yerusalem ƒe tsɔtsrɔ̃a nawɔ nuku na dua me nɔlawo o. Elabena Mawu ƒe nyagblɔɖilawo xlɔ̃ nu Yudatɔwo ƒe geɖe be, ne woyi edzi le vlo dom Mawu ƒe Sea la, atsɔ wo ade asi na Babilontɔwo. Woawu Yudatɔ geɖewo kple yi; eye woakplɔ agbetsila ɖe sia ɖe ayi aboyo me le Babilon. (Yer. 15:2) Aleke agbea nɔ na aboyomeawo le afi ma? Ðe Babilon ƒe aboyomenɔnɔ sia tɔgbi dzɔ le Kristotɔwo ƒe ɣeyiɣia mea? Ne esia tɔgbi dzɔ la, ke ɣekaɣie?\nALE SI AGBEA NƆ NA WO LE ABOYO ME\n3. Aleke Israel-viwo ƒe aboyomenɔnɔ le Babilon to vovo na ale si agbea nɔ na wo esime wonye kluviwo le Egipte?\n3 Nyagblɔɖilawo ƒe nyawo va eme. Yehowa to Yeremiya dzi ɖo aɖaŋu na ame siwo woakplɔ ayi aboyo me la be woatsɔ woƒe nɔnɔme yeyea nenema eye woawɔ nɔnɔmea ŋu dɔ nyuie ale si woate ŋui. Egblɔ na wo be: “Mitso aƒe [le Babilon] mianɔ wo me. Mitso abɔ miaɖu wo me kutsetse. Midi ŋutifafa na du si me mena woɖe aboyo mi yii la hã, eye mido gbe ɖa na Yehowa ɖe eta, elabena ne ŋutifafa le dua me la, ekema miawo ŋutɔwo hã mianɔ ŋutifafa me.” (Yer. 29:5, 7) Agbea ka ɖe eme na ame siwo bɔbɔ wo ɖokuiwo wɔ Mawu ƒe lɔlɔ̃nu la le Babilon. Babilontɔwo ɖe mɔ na wo be woakpɔ woawo ŋutɔwo ƒe nyawo gbɔ va se ɖe afi aɖe. Ablɔɖe nɔ aboyomeawo si gɔ̃ hã be woatsa le dukɔa me ayi teƒeteƒewo. Asitsadu vevi aɖee Babilon nye le blema xexea me, eye nuŋlɔɖi siwo ŋu blemaduwo nɔƒe kulawo va ke ɖo la ɖee fia be Yudatɔ geɖe srɔ̃ asitsatsa le afi ma, eye wo dometɔ aɖewo hã zu asinudɔwɔla bibiwo. Yudatɔ aɖewo zu kesinɔtɔwo gɔ̃ hã. Agbea mesesẽ na Yudatɔ aboyomeawo le Babilon abe ale si wònɔ na Israel-vi kluviwo le Egipte ƒe alafa geɖe do ŋgɔ ene o.—Xlẽ 2 Mose 2:23-25.\n4. Tsɔ kpe ɖe Israel-vi aglãdzelawo ŋu la, ame kawo hãe wokplɔ yi aboyo me le Babilon, eye nu ka tae womate ŋu awɔ nu sia nu si Sea bia tso wo si o?\n4 Togbɔ be ŋutilãmenuhiahiãwo su Yudatɔ aboyomeawo si hã la, aleke nuwo nɔ na wo le mawusubɔsubɔ gome? Babilontɔwo gbã Yehowa ƒe gbedoxɔa kple vɔsamlekpuia, eye nunɔlawo megate ŋu nɔ woƒe subɔsubɔdɔwo wɔm ɖe ɖoɖoa nu o. Mawu subɔla wɔnuteƒe siwo mewɔ naneke si dze na tohehe o hã nɔ aboyomeawo dome, eye ele na woawo hã be woakpe fu kple Yudatɔ bubuawo. Togbɔ be nɔnɔmea nɔ alea hã la, wowɔ wo tɔ sinua lé Mawu ƒe Sea me ɖe asi. Le kpɔɖeŋu me, esi Daniel kple eƒe zɔhɛ etɔ̃awo, siwo nye Sadrak, Mesak kple Abednego, wonɔ Babilon la, wogbe be yewomaɖu nuɖuɖu siwo nu Mawu de se ɖo na Yudatɔwo la o. Eye míenyae be Daniel gakpɔtɔ nɔ gbe dom ɖa na Mawu madzudzɔmadzudzɔe. (Dan. 1:8; 6:10) Ke hã, esesẽ na Yudatɔ Mawu-vɔ̃lawo be woawɔ nu sia nu si Mawu ƒe Sea bia tso wo si la le trɔ̃subɔlawo ƒe dziɖuɖu te.\n5. Ŋugbe kae Yehowa do na eƒe dukɔa, eye nu ka tae ŋugbedodo sia ɖe dzesi?\n5 Ðe Israel-viwo agate ŋu ava subɔ Mawu wòadze eŋu bliboe gbe ɖeka? Ɣemaɣi la, awɔ na wo be esia manya wɔ o, elabena Babilontɔwo meɖea asi le woƒe aboyomewo ŋu gbeɖe o. Gake esia mate ŋu axe mɔ na Yehowa Mawu be wòana eƒe tameɖoɖo nava eme o. Edo ŋugbe na eƒe dukɔa be woakpɔ ablɔɖe, eye eva eme nenema hã. Mawu ƒe ŋugbedodowo medoa kpo emevava gbeɖe o.—Yes. 55:11.\nÐE BABILON ÐE ABOYO KRISTOTƆWO HÃ KPƆA?\n6, 7. Nu ka tae wòsɔ be míagana numekɔkɔ yeye ku ɖe gɔmesese si nɔ mía si le egbegbe Babilon ƒe aboyomenɔnɔ ŋu la ŋu?\n6 Ðe Kristotɔwo yi Babilon ƒe aboyo tɔgbi aɖe me kpɔa? Ƒe geɖe ye nye esi va yi la, magazine sia gblɔ be egbegbe Mawu subɔlawo yi Babilon ƒe aboyo me le ƒe 1918 me eye woɖe wo tso Babilon ƒe aboyomenɔnɔa me le ƒe 1919 me. Ke hã, le susu vovovo siwo me míadzro le nyati sia me kple esi kplɔe ɖo me ta la, míekpɔe be eva hiã be míagbugbɔ alé ŋku ɖe nya sia ŋu.\n7 Bu eŋu kpɔ: Babilon Gã lae nye alakpasubɔsubɔ ƒe xexemefiaɖuƒe la. Eya ta, hafi míagblɔ be Mawu ƒe amewo yi Babilon ƒe aboyo me le ƒe 1918 me la, ke ele be Mawu ƒe amewo nazu kluviwo na alakpasubɔsubɔ le mɔ aɖe nu le ƒe ma me. Gake nyateƒenyawo ɖee fia be, ƒe geɖe do ŋgɔ na Xexemeʋa Gbãtɔ la, Mawu subɔla amesiaminawo nɔ dɔ dzi vevie nɔ Babilon Gã la ƒe kawo tsom le wo ɖokuiwo ŋu, menye ɣemaɣie wonɔ eƒe kluviwo zum o. Togbɔ be enye nyateƒe be woti amesiaminawo yome le xexemeʋa gbãtɔ me hã la, dunyahedziɖuɖuwo koŋ ye ti wo yome, ke menye Babilon Gã lae o. Eya ta edze ƒãa be Yehowa ƒe amewo meyi Babilon Gãa ƒe aboyo me le ƒe 1918 me o.\nƔEKAƔIE MAWU ƑE AMEWO YI BABILON ƑE ABOYO ME?\n8. Nu kae va dzɔ le apostoloawo ƒe ku megbe? (Kpɔ nɔnɔmetata si le nyati sia ƒe gɔmedzedze.)\n8 Le ƒe 33 K.Ŋ. ƒe Pentekoste ŋkekea dzi la, wotsɔ gbɔgbɔ kɔkɔe si ami na Yudatɔwo kple ame siwo trɔ dzi me zu Yudatɔwo. Kristotɔ yeye siawo va zu “dzidzime tiatia, nunɔla siwo nye fiawo, dukɔ kɔkɔe, dukɔ si nye Mawu ƒe nunɔamesi tɔxɛ.” (Xlẽ 1 Petro 2:9, 10.) Zi ale si apostoloawo kpɔtɔ nɔ agbe ko la, wokpɔ Mawu ƒe hameawo dzi beléletɔe. Gake le apostoloawo ƒe ku megbe la, ŋutsu siwo gblɔa “nya totrowo” la tso be “yewoahe nusrɔ̃lawo ne woadze yewo yome.” (Dɔw. 20:30; 2 Tes. 2:6-8) Ŋutsu siawo dometɔ geɖe nye dzikpɔla siwo nɔ agbanɔamedzinɔƒewo le hameawo me, eye emegbe wova nye “bisiɔpwo.” Eyome wova ɖo nunɔlawo ƒe ha anyi, evɔ Yesu ŋutɔ gblɔ na eyomedzelawo be, “Mi katã la, nɔviwo mienye.” (Mat. 23:8) Ame ŋkuta siwo lɔ̃ xexemenunyala siwo nye Aristotle kple Plato ƒe nufiafiawo la va ƒã alakpasubɔsubɔ ƒe susuwo ɖe hameawo me, eye vivivi la, nufiafia mawo va xɔ ɖe nufiafia dzadzɛ siwo tso Mawu ƒe Nyaa me teƒe.\n9. Ƒo nu tso ale si Roma Dziɖuɖua da megbe na Kristotɔ xɔsegbelawo ƒe hame la kple nu si do tso eme ŋu.\n9 Le ƒe 313 K.Ŋ. me la, Roma Fiagã Constantine si nye trɔ̃subɔla la va da asi ɖe Kristotɔ xɔsegbelawo ƒe hame ma dzi le se nu. Tso ɣemaɣi la, Ha la kple Dukɔa va nɔ dɔ wɔm asi-le-asi-me. Le kpɔɖeŋu me, le Nicaea Adaŋudetakpekpea megbe la, Constantine, si hã nɔ takpekpea me la, ɖe gbe be woakplɔ nunɔla si ŋkɔe nye Arius ayi aboyo me, le esi Arius melɔ̃ ɖe edzi be Yesue nye Mawu o ta. Emegbe, le Fiagã Theodosius I ƒe dziɖuɣi (379-395 K.Ŋ.) la, wova yɔ Kristotɔ xɔsegbelawo ƒe hame la be Katoliko, eye eyae va zu Roma Fiaɖuƒea ƒe subɔsubɔha koŋ. Ŋutinyaŋlɔlawo gblɔ tso Roma si nye trɔ̃subɔdukɔ la ŋu be ezu “Kristotɔwo ƒe dukɔ” le ƒe alafa enelia me. Nyateƒea ye nye be, ɣemaɣi la, Kristotɔ xɔsegbelawo ƒe hamea va wɔ ɖeka kple Roma Fiaɖuƒea ƒe trɔ̃subɔsubɔhawo, eye wòva zu Babilon Gã la ƒe akpa aɖe. Ke hã, Kristotɔ amesiamina ʋɛ siwo le abe lu ene la nɔ woƒe ŋutete katã wɔm be yewoasubɔ Mawu ale si dze, gake ame aɖeke meɖoa to nya siwo wogblɔna o. (Xlẽ Mateo 13:24, 25, 37-39.) Wonɔ Babilon ƒe aboyo me vavã!\n10. Nu kae na anukwaretɔwo de dzesi ha la ƒe nufiafia totrowo le Kristotɔwo Ŋɔli ƒe ƒe alafa ʋɛ gbãtɔwo me?\n10 Ke hã, le Kristotɔwo Ŋɔli ƒe ƒe alafa ʋɛ gbãtɔwo me la, ame geɖe tea ŋu xlẽa Biblia le Helagbe alo Latingbe me. Esia wɔe be wotea ŋu tsɔa nu siwo woxlẽna le Mawu ƒe Nyaa me la sɔna kple ha la ƒe nufiafiawo. Nu siwo woxlẽ le Biblia me la wɔe be wo dometɔ aɖewo gbe ha la ƒe nufiafia siwo mewɔ ɖeka kple Ŋɔŋlɔawo o, gake afɔku nɔ eme be ame naɖe eƒe susuwo agblɔ le gaglãgbe, eye ate ŋu abu eƒe agbe gɔ̃ hã.\n11. Aleke hakplɔlawo wɔ xe mɔ ɖe Biblia-xexlẽ nu?\n11 Ƒe aɖewo megbe la, ame akpa gãtɔ megadoa Helagbe kple Latingbe o, eye ha la meɖe mɔ be woaɖe Mawu ƒe Nyaa gɔme ɖe gbe siwo amewo dona la me o. Esia wɔe be hakplɔlawo kple agbalẽnyala ʋɛ aɖewo koe tea ŋu xlẽa Biblia le wo ɖokui si, evɔ menye hakplɔlawo katãe nya nuxexlẽ kple nuŋɔŋlɔ nyuie hã o. Gakpe ɖe eŋu la, wohea to na ame sia ame si fia nu si to vovo na ha la ƒe nufiafiawo la vevie. Eva hiã be Mawu subɔla amesiamina wɔnuteƒewo nanɔ ƒu ƒom le adzame, eye ɣeaɖewoɣi la, esia menya wɔna gɔ̃ hã o. Abe ale si ko wònɔ le Yudatɔ aboyome siwo nɔ Babilon gome ene la, nenema kee amesiaminawo, siwo nye “nunɔla siwo nye fiawo” hã mete ŋu nɔ Mawu subɔm abe hame si le ɖoɖo nu ene o. Babilon Gã la kpɔ ŋusẽ ɖe amewo dzi vavã!\nKEKELIA VA TE KEKLẼ VIVIVI\n12, 13. Nu vevi eve kawoe wɔe be amewo va kpɔ gbɔdzɔe vie tso Babilon Gã la ƒe ŋusẽkpɔɖeamedzi me? Ðe eme.\n12 Ðe Kristotɔ vavãwo ava subɔ Mawu ale si dzea eŋu le ablɔɖe me le gaglãgbe gbe ɖeka? Ɛ̃! Gbɔgbɔmekekeli va te keklẽ vivivi le gbɔgbɔmevivitia me; eye susu vevi eve tae. Gbãtɔa ye nye agbalẽtamɔ̃ si woto vɛ le alafa 15 lia ƒe domedome. Hafi woato agbalẽtamɔ̃a vɛ le Europa dukɔwo me la, amewo kua kutri gbugbɔ ŋlɔa Biblia me nyawo kple asi. Gake Biblia siwo wogbugbɔ ŋlɔ kple asi la xɔ asi ŋutɔ eye womebɔ hã o. Wogblɔ be ate ŋu axɔ ɣleti ewo hafi nugbugbɔŋlɔla bibi nagbugbɔ aŋlɔ Biblia ɖeka pɛ kple asi! Gakpe ɖe eŋu la, lãgbalẽ siwo dzi woŋlɔa nu ɖo ɣemaɣi la xɔ asi ŋutɔ. Gake pepawo kple agbalẽtamɔ̃wo zazã doa tsɔtsɔe Biblia-tata ale gbegbe be agbalẽtala bibi ate ŋu azã wo atsɔ ata axa 1,300 sɔŋ le ŋkeke ɖeka ko me!\nAgbalẽtata ƒe mɔnu siwo woto vɛ la kpe ɖe Biblia-gɔmeɖelawo ŋu wona Babilon ƒe ŋusẽkpɔɖeamedzia me gbɔdzɔ (Kpɔ memama 12, 13)\n13 Nu vevi eveliae nye be le ƒe alafa 16 lia ƒe gɔmedzedze la, dzinɔameƒotɔ ʋɛ aɖewo ɖoe wo ɖokui dzi ɖe Mawu ƒe Nyaa gɔme ɖe gbe siwo ame akpa gãtɔ dona me. Gbegɔmeɖela geɖewo ɖe Biblia gɔme togbɔ be wonyae be woate ŋu awu yewo gɔ̃ hã. Esia na ŋɔdzi lé hakplɔlawo. Nu ka tae? Nu si tae nye be wonɔ vɔvɔ̃m be ne Biblia ka mawuvɔ̃lawo si la, agblẽ nu le yewo ŋu vevie. Eye esi Biblia va nɔ agbɔ sɔm la, amewo nɔ exlẽm. Esi wonɔ exlẽm la, wobiaa nyawo abe esiawo ene: ‘Afi kae woƒo nu tso ŋutiklɔdzo ŋu le le Mawu ƒe Nyaa me? Afi kae Biblia gblɔ le be woaxe fe ɖe misawɔwɔ na ame kukuwo ta? Biblia ƒe akpa kae ƒo nu tso papawo kple papatenɔlawo ŋu?’ Hakplɔlawo do dziku be amewo nɔ nya siawo biam. Mɔ kae amewo kpɔ be woabia nya mawo yewo? Ha la ho aʋa ɖe wo ŋu le goawo katã me. Wotsoa kufia na ŋutsu kple nyɔnu siwo tsi tsitre ɖe ha la ƒe nufiafiawo ŋu. Evɔ nufiafia siawo dometɔ aɖewo dzɔ tso trɔ̃subɔla xexemenunyala siwo nye Aristotle kple Plato, siwo nɔ anyi do ŋgɔ na Yesu Kristo la, ƒe nufiafiawo me. Ha la tsoa kufia na wo, eye Dukɔa kpɔa egbɔ be wowu wo. Woƒe taɖodzinue nye be yewoaɖe dzi le amewo ƒo be woaganɔ Biblia xlẽm ale be woava nɔ nya biam yewo o. Woƒe tameɖoɖoa dze edzi na wo ŋutɔ. Ke hã, ame ʋɛ aɖewo siwo ƒo dzi nɔ la mevɔ̃ Babilon Gã la ƒe ŋɔdzidodowo o. Esi wonya ɖɔ Mawu ƒe Nyaa kpɔ ko la, eva nɔ wo dzrom vevie! Nɔnɔmeawo sɔ nyuie azɔ be amewo nava kpɔ ablɔɖe tso alakpasubɔsubɔ si me.\n14. (a) Nu kae na amewo gava se Biblia me nyateƒea gɔme ɖe edzi le ƒe 1800-awo ƒe nuwuwu lɔƒo? (b) Ƒo nu tso ale si Nɔviŋutsu Russell di nyateƒeae ŋu.\n14 Ame geɖe siwo Biblia me nyateƒea ƒe tsikɔ nɔ wuwum la si yi dukɔ siwo me ha la mekpɔ ŋusẽ ɖe amewo dzi le boo o me. Wodi be yewoaxlẽ Biblia ahasrɔ̃e, eye yewoaɖo dze tso eŋu le yewo nɔewo dome faa, esime ame aɖeke mazi eƒe susuwo ɖe yewo dzi o. Dukɔ mawo dometɔ ɖekae nye Amerika (United States), afi si Charles Taze Russell kple eƒe zɔhɛwo dze Biblia-sɔsrɔ̃ gɔme tsitotsito le, le ƒe 1800-awo ƒe nuwuwu lɔƒo. Le gɔmedzedzea me la, Nɔviŋutsu Russell ƒe taɖodzinue nye be yeakpɔe ɖa be subɔsubɔha siwo nɔ anyi ɣemaɣi la dometɔ kae nɔ nyateƒea fiam hã. Etsɔ nu siwo wòsrɔ̃ le Biblia me la sɔ kple subɔsubɔha vovovowo ƒe nufiafiawo; subɔsubɔha siwo menye xɔsehawo o gɔ̃ hã nɔ eme. Eteƒe medidi o, eva kpɔe be subɔsubɔha mawo dometɔ aɖeke mewɔna ɖe nufiafia siwo le Mawu ƒe Nyaa me dzi pɛpɛpɛ o. Ɣeaɖeɣi la, Russell wɔ ɖoɖo do go kple hakplɔla aɖewo eye wònɔ mɔ kpɔm be woalɔ̃ ɖe Biblia me nyateƒe siwo ŋu ye kple yeƒe zɔhɛwo yewoke ɖo la dzi eye woalɔ̃ faa afia nyateƒenya mawo woƒe hameviwo. Gake nya sia medze hakplɔlaawo ŋu o. Eme va kɔ na Biblia Nusrɔ̃viawo ƒãa be yewomate ŋu awɔ ɖeka kple ame siwo ɖoe kplikpaa be yewoaku ɖe alakpasubɔsubɔ ŋu goŋgoŋ la o.—Xlẽ 2 Korintotɔwo 6:14.\n15. (a) Ɣekaɣie Kristotɔwo va nɔ Babilon Gã la ƒe kɔkuti te? (b) Biabia kawo ƒe ŋuɖoɖowoe míakpɔ le nyati si kplɔ esia ɖo me?\n15 Míeva kpɔe be Kristotɔ vavãwo yi Babilon ƒe aboyo me ɣeyiɣi kpui aɖe le apostolo mamlɛtɔ ƒe ku megbe. Ke hã, biabia aɖewo fɔ ɖe te: Kpeɖodzi bubu kawoe ɖee fia be le ƒe siwo do ŋgɔ na ƒe 1914 me la, amesiaminawo nɔ Babilon Gã la ƒe kawo tsom le wo ɖokuiwo ŋu henɔ dodom le eƒe kluvinyenye te? Ðe wònye nyateƒe be Yehowa meva kpɔ ŋudzedze ɖe esubɔlawo ŋu o le esi woƒe gbeƒãɖeɖedɔa megava nɔ afɔ tsɔm nyuie le Xexemeʋa Gbãtɔ wɔɣi o ta? Eye ɖe mía nɔvi aɖewo megava lé woƒe Kristotɔwo ƒe akpaɖekedzimademade me ɖe asi o, si wɔe be Yehowa megakpɔ ŋudzedze ɖe wo ŋu oa? Eye ne Kristotɔwo yi alakpasubɔsubɔ ƒe aboyo me tso ƒe alafa evelia Kristotɔwo Ŋɔli me la, ke ɣekaɣie wokpɔ ablɔɖe? Nyabiabia vevi aɖewoe nye esiawo. Míakpɔ woƒe ŋuɖoɖowo le nyati si kplɔe ɖo me.\nAudio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA November 2016